Pelabur Nantikan Keterangan BOE, Ini Jadi Pada Sesi Eropah!

Melangkah masuk ke sesi Eropah, pasaran mata wang kekal memaparkan pergerakan yang perlahan dengan US dolar sedikit menyusut ketika pasaran terus menilai kenyataan daripada pembuat dasar Federal Reserve (Fed).
Penggubal dasar Fed terus menawarkan keterbukaan mereka untuk meneruskan kenaikan kadar faedah walaupun pada mesyuarat polisi FOMC minggu lalu, bank pusat itu dilihat telah berubah dovish.
Hal ini berlaku rentetan laporan pekerjaan NFP Amerika Syarikat yang lebih kukuh pada Januari, memberi keselesaan buat Fed kekal pada kadar faedah yang tinggi.
Menyelusuri pergerakan pasaran secara meluas, mata wang berkaitan komoditi dolar Aussie dan New Zealand dilihat mencatat peningkatan sederhana pada sesi dagangan hari ini.
 Dolar Aussie terus memanfaatkan sokongan daripada kenyataan hawkish pembuat dasar Reserve Bank of Australia (RBA) untuk terus melanjutkan kenaikan kadar faedah.
Bank pusat itu telah menaikkan kadar sebanyak 25 mata asas pada hari Selasa di tengah-tengah inflasi Australia yang masih berada di puncak tertinggi 33 tahun.
Sementara itu, mata wang euro sedikit berubah selepas data harga pengguna tahunan Jerman meningkat 8.7% pada bulan Januari, berbanding jangkaan kenaikan 8.9%.
Penggubal dasar Bank pusat Eropah (ECB) terus menawarkan kenyataan hawkish untuk terus meneruskan peningkatan kadar faedah bagi memerangi inflasi.
Selain itu, pound sedikit meningkat pada sesi Eropah ketika pelabur menantikan beberapa penggubal dasar Bank of England (BOE) yang akan memberi keterangan di hadapan Jawatankuasa Perbendaharaan Parlimen mengenai keputusan dasar mereka minggu lepas.


Sekejap Naik Sekejap Turun, USD Nak Ke Mana?

US dolar memaparkan pergerakan tidak menentu di tengah-tengah jangkaan yang meningkat bahawa inflasi Amerika Syarikat telah mencapai kemuncak, menyebabkan raja mata wang itu sedikit menyusut dari keuntungan yang diraih sebelum ini.
Hasil perbendaharaan AS 10 tahun yang telah mencecah paras ketinggian lebih 3 tahun pada Selasa turut merosot kerana jangkaan penurunan inflasi boleh memperlahankan rancangan bank pusat untuk mengetatkan dasar.
Walaupun begitu, pada masa yang sama kebimbangan terhadap pertumbuhan global yang menyuramkan pula memberi sokongan buat US dolar kekal bertahan di sekitar paras tertinggi.
Bank Dunia mengurangkan unjuran Keluaran Dalam Negara Kasar (KDNK) global tahun ini kepada 2.9% daripada 4.1%.
 Presiden Bank Dunia, David Malpass memberi amaran bahawa pengetatan yang lebih cepat daripada jangkaan boleh mendorong beberapa negara ke dalam krisis hutang seperti yang dilihat pada tahun 1980-an.
Pergerakan euro tidak banyak berubah memandangkan pelabur menantikan mesyuarat polisi Bank Pusat Eropah (ECB) pada Khamis untuk mendapatkan petunjuk mengenai pengetatan dasar.
Sementara itu, mata wang pound kembali pulih selepas menjunam ketara pada awal sesi Eropah susulan undi percaya yang dilakukan ke atas Perdana Menteri UK Boris Johnson menyebabkan pelabur meragui keadaan politik di negara itu.
Mata wang yen pula terus melemah di paras terendah terbaharu 20 tahun berbanding USD, selepas Bank Pusat Jepun (BOJ) terus mengatakan pendirian untuk kekal dovish.


Ketahui Sentimen Semasa Pasaran Minyak Menuju Hujung Minggu

Harga minyak berada di landasan untuk kerugian mingguan di tengah ketidakpastian mengenai bekalan global yang didorong oleh kegagalan dalam perbincangan OPEC+ mengenai dasar pengeluaran.
Perpecahan antara anggota OPEC+ dan Emiriah Arab Bersatu (UAE), yang menentang rancangan untuk melanjutkan pemotongan pengeluaran, adalah sebab utama di sebalik kegagalan perbincangan tersebut.
Bagaimanapun, penurunan lanjut dalam bekalan minyak mentah Amerika Syarikat telah menyokong dagangan minyak daripada jatuh lebih rendah.
 Pada sesi Eropah, niaga hadapan minyak mentah Brent stabil di sekitar harga $74.34 setong, manakala WTI Amerika Syarikat pula sedikit meningkat pada $73.30 setong.
Stok minyak mentah dan petrol AS jatuh dan permintaan petrol mencapai paras tertinggi sejak 2019, kata Pentadbiran Maklumat Tenaga AS (EIA) pada hari Khamis, yang menandakan peningkatan kekuatan dalam permintaan bahan bakar.
Inventori minyak mentah turun sebanyak 6.9 juta tong pada minggu lalu kepada 445.5 juta tong, iaitu tahap paling rendah sejak Februari 2020, dan melebihi jangkaan pasaran untuk penurunan sebanyak 4 juta tong.
Stok petrol pula dlaporkan menurun sebanyak 6.1 juta tong, melebihi jangkaan untuk pengurangan sebanyak 2.2 juta tong.


Pergerakan Semasa Pasaran Forex Setakat Pada Petang Ini

Pelabur di Amerika Syarikat beralih daripada aset berisiko semalaman selepas pasaran saham China merekodkan kejatuhan yang lebih banyak pada Jumaat.
Wallstreet pada Khamis membuat kejatuhan dengan harga minyak mentah juga merosot. Dalam masa yang sama emas dan Yen pula mengukuh dengan sentimen kini dilihat berisiko.
Kejatuhan pasaran saham pada Khamis sehingga Jumaat disebabkan kebimbangan pasaran terhadap pertumbuhan ekonomi global yang semakin perlahan. Pertelagahan perdagangan, isu Brexit yang tidak pernah selesai, dan unjuran pertumbuhan ekonomi global yang rendah oleh IMF adalah faktor yang mempengaruhi sikap pelabur ketika ini.
 Indeks US dollar yang mengukur kekuatan matawang greenback berbanding enam matawang yang lain membuat kenaikan 0.10% setakat pada pukul 5.53 petang.
Major pair seperti EUR/USD setakat ini membuat penurunan 0.05%, di mana GBP/USD didagang meningkat 0.04%. USD/JPY pula naik 0.16%, dengan USD/CAD didagang 0.24% lebih rendah. USD/CHF pula didagang meningkat 0.01%. Pair AUD/USD dan NZD/USD masing-masing mencatat kenaikan 0.21 dan 0.60% setakat ini.
US dollar membuat kenaikan pada Khamis, manakala kebanyakan matawang utama pula melemah. Euro meleset dengan banyak pada Khamis semasa perhimpunan EU berlangsung dan Sterling juga membuat penurunan berikutan data jualan runcit yang merosot.
Buat masa ini, apa sahaja berita yang tersebar tentang Brexit, bajet Itali dan apa juga berita di Eropah akan menyebabkan volatility (turun-naik) kepada matawang tunggal Euro.


Pasaran Minyak Bercampur Di Sesi Asia, Pelabur Masih Meneliti Anggaran API Semalam

Harga minyak mentah bercampur di sesi Asia hari Rabu dengan para pelabur masih menunggu bacaan rasmi bekalan minyak mentah US dan produk penapisan oleh EIA hari ini.
Di New York Mercantile Exchange, pasaran hadapan minyak West Texas Intermediate (WTI) bulan Oktober naik 0.08% kepada $48.27 setong setakat jam 11.15 pagi, manakala di Intercontinental Exchange, minyak brent didagang pada $54.16, susut 0.20%.
Semalam, American Petroleum Institute (API) melaporkan bacaan bekalan minyak mentah US mingguan naik 6.18 juta tong pada minggu lepas, lebih 2.5 juta daripada jangkaan.

Peningkatan tersebut merupakan kenaikan dua kali berturut-turut selepas badai Harvey menimpa Amerika, memaksa penutupan sebahagian kilang penapisan di Texas dan pengeluaran domestik. Pengeluaran juga terpaksa dikurangkan bagi mengelak lebihan bekalan. Hub bekalan minyak di Cushing, Oklahoma melaporkan peningkatan sebanyak 1.32 juta tong.
 Walau bagaimanapun, bekalan gasolin jatuh 7.9 juta tong dan bahan sulingan juga jatuh 1.81 juta tong berikutan kilang-kilang penapisan utama di Houston dan Corpus Christi masih tutup pada minggu lalu. Laporan rasmi pasaran minyak US oleh Energy Information Administration (EIA) menjadi fokus pelabur komoditi hitam hari ini. Perbezaan yang besar sering dilihat antara bacaan API dan EIA.
Semalam, harga minyak mentah tutup tinggi selepas laporan pengeluaran OPEC jatuh pada bulan Ogos, namun kenaikan dihalang dengan laporan bekalan minyak US oleh API yang meningkat diluar jangkaan.
Laporan bulanan OPEC menjelaskan pengeluaran pada bulan Ogos jatuh 79,000 tong sehari kepada 32.76 juta tong berikutan pengeluaran yang menyusut di Venezuela, Iraq, UAE dan Saudi Arabia mengimbangi lebihan pengeluaran di Nigeria.
Permintaan minyak dunia dijangka meningkat 1.35 juta tong sehari kepada 98.12 juta tong, menungjukkan peningkatan sebanyak 70,000 tong berbanding laporan sebelum ini.
Setiausaha Agung OPEC, Mohammad Barkindo juga menyatakan, “Hal ini jelas menunjukkan proses pengimbangan semula sedang dijalangkan”, dan menjelaskan keyakinan beliau bahawa permintaan pada pertengahan tahun kedua akan terus meningkat, mengurangkan lebihan bekalan yang ada.


US Dolar Mencatat Pengukuhan, Harga Minyak Dan Emas Jatuh – Sesi Asia

Forex
US dolar mencatat peningkatan sedikit dalam sesi dagangan Asia pada hari Rabu setelah mengalami kejatuhan semalaman.
Indeks US dolar yang mengukur kekuatan matawang greenback berbanding enam matawang mengukuh sedikit sebanyak 0.01% kepada 92.85 dalam sesi dagangan Asia pada hari Rabu setakat jam 09.50 a.m.

Turun naik matawang US dolar dipengaruhi jumlah dagangan yang masih rendah berikutan banyak institusi kewangan yang masiih tutup disebabkan cuti Raya Krismas.

Matawang US dolar mengukuh berbanding yen sebanyak 0.04% kepada 113.28.

Pada hari selasa matawang yen mencatat peningkatan berbanding US dolar berikutan data ekonomi yang positif apabila perbelanjaan isirumah naik 1.7% setahun pada bulan November. Kadar inflasi juga naik melebihi jangkaan iaitu naik 0.6%

Minyak
 Harga minyak meningkat pada awal pagi dalam sesi dagangan Asia pada hari Rabu sebelum mencatat kejatuhan.
Minyak mentah WTI (West Texas Intermediate) bagi kontak penghantaran Disember jatuh sebanyak 0.48% kepada $59.68 setakat jam 09.50 a.m.
Minyak Brent pula yang didagang ICE Future Exchange di London jatuh sebanyak 0.27% kepada $66.08 setong setakat jam 09.50 a.m.
Peningkatan harga minyak pada awal bagi adalah didorong oleh faktor berikut;

Kerosakan saluran minyak utama Libya akibat berlakunya letupan. Kerosakan saluran minyak tersebut menyebabkan pengeluaran minyak jatuh sebanyak 90,000 ribu tong setiap hari.
Selain itu, turut mendorong peningkatan harga minyak ialah sikap optimis pasaran terhadap perjanjian pemotongan pengeluaran minyak oleh OPEC selepas menteri minyak Iraq, Jabar al-Luaibi mengeluarkan kenyataan bahawa permintaan dan penawaran akan stabil pada suku tahun pertama 2018.

Emas
Harga emas melonjak naik pada awal pagi sebelum mengalami turun naik dalam sesi dagangan Asia pada hari Rabu berikutan kelemahan matawang US dolar.
Emas dalam niaga-hadapan (futures) di Comex mencatat kejatuhan sebanyak 0.04% pada hari Rabu kepada $1,287.00 setakat jam 09.50 a.m.


Pergerakan Matawang Pada Sesi Asia Terbatas Menjelang Mesyuarat FOMC

Menurut jurucakap White House, perjanjian perdagangan antara AS dan China mungkin tidak dapat disiapkan untuk ditandatangani di Chile pada bulan depan. Ketidakpastian ini telah memberi kesan kepada penyusutan USD berbanding yen pada dagangan awal sesi Asia.
Sentimen bertukar suram dengan tumpuan pasaran turut memfokuskan kepada mesyuarat Rizab Persekutuan AS (Fed) pada awal pagi esok. Fed sememangnya dijangka oleh ramai pihak bahawa mereka akan menurunkan kadar faedah buat kali ketiga dalam tahun ini.
Indeks dolar mendatar berbanding enam matawang utama lain yang turut dipengaruhi oleh kemerosotan dalam laporan keyakinan pengguna AS bagi bulan Oktober.
Selain itu, harapan untuk UK keluar daripada Kesatuan Eropah (EU) dengan perjanjian telah menyokong pergerakan matawang pound untuk diniagakan mengukuh pada sesi Asia pagi ini.
 Terdahulu, dagangan pound dan euro berbanding USD melonjak susulan kelulusan Dewan Rakyat terhadap rang undang-undang PM UK Boris Johnson dan tarikh pilihan raya umum ditetapkan pada 12 Disember ini sebelum kembali menyusut berikutan kebimbangan terhadap hasil pilihan raya yang tidak menentu.
Sementara itu, dolar Australia berbanding USD mengukuh selepas kadar inflasi Australia pada suku ketiga meningkat lebih baik daripada yang dijangkakan.
Kadar inflasi tahunan di Australia dicatatkan meningkat sehingga 1.7% pada suku September 2019 berbanding 1.6% pada tempoh yang sama tahun lalu. Angka ini adalah kadar inflasi tertinggi dicatatkan sejak suku keempat tahun lepas.
Peningkatan ini mungkin akan mempengaruhi pasaran untuk menilai prospek penurunan kadar selanjutnya oleh Reserve Bank of Australia (RBA) pada bulan November.


Analisis Teknikal GBP/USD – Timeframe H1 – 7/2/2019

Pergerakan harga pada chart pasangan matawang GBP/USD untuk sesi dagangan semalam menunjukkan harga bergerak mendatar selepas membuat terjunan sekitar 120 pips penurunan pada hari sebelumnya. Harga dilihat menguji paras Magic Pivot semalam dan paras terendah yang dicapai harga adalah ketika menguji paras resistance 1.29300 beberapa kali semalam namun gagal menembusinya. Ketidaktentuan pada isu Brexit masih membayangi dagangan Sterling buat masa terdekat ini sementara tumpuan utama pada hari ini adalah kepada penetapan dasar monetari di Britain di mana jangkaan bank pusat bakal mengekalkan kadar faedah di paras sedia ada.
Pada sesi pasaran Asia hari ini, pergerakan harga perlahan di sekitar paras 1.29300 yang diuji semalam sehingga ke penghujung sesi Asia. Jika harga terus bergerak rendah dari paras Magic Pivot 1.2943 hari ini dan mula menunjukkan penurunan, harga dilihat akan menuju ke paras support 1.2908 (MagicS1) setelah berjaya mengatasi paras terendah pada dagangan semalam. Seterusnya, sedikit lagi penurunan harga akan melepasi pula paras support yang berada pada 1.2889 (MagicS2) sebelum penurunan lebih rendah yang diteruskan harga bakal mencecah ke paras support 1.2854 (MagicS3) untuk harga menguji zon support yang gagal ditembusi pada dagangan Januari lalu.
 Sebaliknya jika harga berjaya membuat kenaikan lebih tinggi dari paras Magic Pivot 1.2943, jangkaan kenaikan awal harga akan menguji dahulu paras resistance 1.2962 (MagicR1). Kemudian, harga akan cuba untuk mengatasi paras ketinggian pada dagangan semalam sebelum meneruskan kenaikan ke paras sekitar 1.2997 (MagicR2). Kenaikan lebih tinggi yang masih diteruskan harga bakal melihatkan harga menyentuh paras resistance pada 1.3016 (MagicR3) yang turut dilihat berpotensi membentuk zon SBR (support become resistance) yang baru pada chart GBP/USD.
Kawal dagangan anda menjelang penetapan kadar faedah di UK pada malam ini dan tidak lupa juga untuk terus pantau perkembangan pada isu Brexit yang masih berada dalam proses rundingan. Tentukan paras-paras tumpuan pada GBP/USD dengan membandingkan paras yang telah digariskan pada indicator Moshed Magic Line bagi memudahkan lagi analisis teknikal harian anda.

Paras support: 1.2908, 1.2889, 1.2854.
Paras resistance:  1.2962, 1.2997, 1.3016.


Data Jobless Claims US Jatuh Pada Minggu Lepas

Sebentar tadi pukul 9.30 malam Jabatan Buruh US melaporkan 258,000 laporan pengangguran (Jobless claims) dicatatkan bagi minggu berakhir pada 03 Disember yang menunjukkan pengurangan sebanyak 10,000 berbanding minggu sebelum itu yang mencatatkan jumlah 268,000.
Data yang dikeluarkan ini lebih menepati jangkaan penganalisis sebanyak 258,000.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.

Tuntutan atau permohonan faedah pengangguran berada di bawah 300,000 untuk 92 minggu berturut-turut yang paling lama sejak tahun 1970.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Sentimen Pasaran: Matawang Pound Susut Ke Paras Terendah Sejak Tahun 1985 Akibat COVID-19!

Matawang Sterling menyusut di bawah $1.19 pada hari Rabu sehingga keparas terendah sejak Oktober 2016 berikutan kekhuatiran masalah kecairan.
Matawang pound menyusut jatuh melebihi daripada 1.5% kepada $1.1826 iaitu pada titik terendah sejak tahun 1985 tanpa mengira kira perkara yang berlaku pada Oktober 2016 yang menyebabkan matawang sterling susut kepada $1.1450.
Pasaran menzahirkan rasa kebimbangan terhadap kejatuhan ekonomi dari impak pandemik. Disebabkan ini para pelabur telah memindahkan pelaburan mereka dari melabur dalam aset-aset UK ke tempat lain. Di saat yang sama, matawang sterling juga telah terkesan akibat permintaan global yang semakin tinggi terhadap matawang US dolar.
 Selain matawang pound, bon obligasi UK juga merosot selepas kerajaan mengumumkan pakej rangsangan untuk perniagaan-perniagaaan sebagai usaha untuk menghadkan impak koronavirus terhadap ekonomi domestik. Indeks saham FTSE 100 jatuh sekitar 5% pada hari ini.
Indeks US dolar yang mengukur dolar greenback berbanding enam matawang utama didagangkan kukuh sebanyak 1.48% pada kepada paras 101.275 setakat jam 11.10 p.m.
Menurut penganalisis UBS Dean Turner dan Thomas Flury., antara faktor pengukuhan US dolar adalah kerana tumpuan pasaran pada kecairan kewangan di tengah-tengah ketidaktentuan daripada pandemik ini. Dalam keadaan yang tidak menentu, syarikat dan pelabur memerlukan dolar untuk menjalankan urus niaga.


USD/CAD didagang Menguat Berikutan Data NFP Sebentar Tadi!

USD menambah keuntungan berganda berbanding Dollar Kanada selepas pengumuman data pekerjaan yang agak bercampur-campur. Harga minyak yang lebih tinggi juga memberi sokongan buat matawang Kanada.
USD/CAD dinilai pada 1.3037 pada awal perdagangan sesi New York dengan peningkatan sehingga 0.80 peratus.
Sebelum ini, Jabatan Buruh AS melaporkan bahawa ekonomi menambah 227,000 pekerjaan pada bulan Januari, melebihi jangkaan peningkatan sebanyak 175,000.
Bagaimanapun, angka pengangguran bertambah kepada 4.8 peratus pada bulan Januari sedangkan penganalisis meramalkan tidak akan ada perubahan pada data ini.
 Dalam laporan itu juga, purata pendapatan setiap jam meningkat.
Sentimen terhadap matawang AS masih berada di bawah tekanan bagi beberapa minggu kebelakangan ini kerana berikutan beberapa perubahan dasar oleh Trump dan pengharaman imigresen telah menyebabkan ketidaktentuan di dalam pasaran global.
Sementara itu, dolar Kanada terus disokong oleh harga minyak yang kukuh kerana ancaman sekatan baru ke atas Iran oleh pentadbiran AS, sekali gus mendorong kebimbangan terhadap ketegangan geopolitik bagi kedua-dua negara.
Data NFP Bercampur-Campur, Eur/Usd ‘Spiked’ Kebawah Sebelum Menguat


Dah Tinggi EUR/USD Naik Ni, Boleh Naik Tinggi Lagi Ke?

Pergerakan harga pada carta pasangan matawang EUR/USD telah pamerkan lonjakan harga pada dagangan Selasa mencatatkan paras ketinggian terbaru 5 minggu.
Apa yang mendorong kenaikan harga tersebut?
Ini adalah disebabkan pengukuhan matawang Euro berikutan harapan untuk para pemimpin Kesatuan Eropah (EU) bakal mencapai kesepakatan dalam rundingan berkenaan pelan dana pemulihan pada minggu ini.
Sentimen positif ini telah mengatasi data-data ekonomi Eropah yang diterbitkan kurang memberangsangkan.
Namun, pelabur akan kekal berwaspada untuk dagangan Euro menjelang mesyuarat polisi monetari bank pusat Eropah (ECB) pada Khamis.
Turut didorong oleh dagangan berhati-hati oleh matawang US dolar, harga pada carta EUR/USD telah membuat kenaikan lebih 80 pips ke paras ketinggian hampir 1.14100 dari paras sokongan Moving Average 50 (MA50) pada rangka masa 1 jam pergerakan harga.
 Menyambung dagangan pada sesi Asia pagi ini, harga telah membuat kenaikan lebih tinggi mencecah paras 1.14250, mencatatkan paras ketinggian terbaru 4 bulan selepas berjaya melepasi sedikit sahaja paras tertinggi dicapai pada 10 Jun lalu.
Namun menuju ke penghujung sesi Asia, harga bergerak turun semula ke paras sekitar 1.14000 yang menjadi zon resistance harga.
Kenaikan lebih tinggi dijangkakan untuk menuju ke paras 1.14900 yang menjadi paras tertinggi dicapai pada awal Mac lalu ketika krisis pandemik mula menular.
Namun jika harga kembali meneruskan penurunan pada sesi berikutnya, zon sekitar 1.13400 seterusnya pada 1.13000 akan menjadi tumpuan harga.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lambakan Minyak Mentah Masih Mempengaruhi Sentimen Semasa Komoditi Hitam

Harga minyak menjunam hampir 1 peratus dalam dagangan sesi Asia pada hari Jumaat selepas kebimbangan berterusan terhadap lebihan minyak mentah walaupun data inventori menunjukkan pengurangan minyak mentah melebih jangkaan awal penganalisis.
Brent mentah yang menjadi penanda aras minyak global kali terakhir dinilai menjunam sebanyak 39 sen atau 0.77 peratus kepada $50.25 setong.
WTI mentah pula mengalami kejatuhan sebanyak 45 sen atau 0.93 peratus kepada $47.91 setong.
Data rasmi menunjukkan bahawa inventori minyak mentah di Amerika Syarikat iaitu pengguna minyak utama di dunia jatuh mendadak minggu lepas selepas data penapisan dan eksport minyak mentah melonjak ke paras tertinggi.
 Stok minyak mentah telah menurun kepada 6.4 juta tong pada minggu berakhir 26 Mei mengatasi jangkaan penurunan sebanyak 2.5 juta tong.
Walaupun kejatuhan inventori ini dapat dinilai sebagai faktor sokongan kepada harga minyak, pengeluaran minyak mentah AS telah meningkat sebanyak 9.35 juta tong sehari pada minggu lepas.
Lonjakan pengeluaran AS telah menambahkan tekanan kepada usaha OPEC untuk membendung jumlah bekalan minyak mentah global yang tidak terjual bagi menaikkan harga.
Seminggu yang lalu, OPEC dan beberapa pengeluar lain telah bertemu di Vienna bagi membincangkan isu lebihan bekalan dan melanjutkan pemotongan bekalan merangkumi suku pertama tahun 2018.
Data NFP dijangka Positif, US Dollar Melonjak!


Analisis GOLD – Emas Positif Di Hujung September Hampiri Zon $1,680

Seperti yang dijangkakan, nilai komoditi emas masih lagi berjaya meneruskan peningkatan pada akhir dagangan minggu ini untuk menutup penghujung September sedikit positif selepas alami penurunan di awal minggu.
Setelah harga emas mencatatkan kejatuhan sehingga ke paras $1,615 pada Rabu lalu, berlaku lantunan semula nilai logam kuning itu sehingga memberi petanda awal untuk perubahan arah harga menuju dagangan Oktober.
Jika diperhatikan pada carta harga XAU/USD yang mengukur nilai emas berbanding US dolar, harga yang mencecah ke paras 1615.00 untuk catatan terendah 2 tahun itu melantun semula sehingga ke paras 1662.00 pada Rabu lalu.
Dan pada Khamis semalam, berlaku penyusutan sementara harga di sesi Asia ke paras sekitar 1642.00 sebelum harga emas membuat kenaikan semula sehingga bersambung pada dagangan hari ini (Jumaat).
Setakat sesi Eropah petang ini, harga sudah berjaya meningkat sehingga ke paras ketinggian sekitar 1674.00.
Faktor yang mendorong kenaikan emas ini adalah dilihat pada penyusutan yang dipaparkan oleh US dolar yang kembali meningkatkan tarikan terhadap aset emas.
Penganalisis melihat berlaku aktiviti profit taking ke atas dagangan US dolar yang sebelum ini telah memaparkan pengukuhan ketara menyusuli langkah kenaikan kadar faedah oleh Federal Reserve (Fed) pada mesyuarat FOMC minggu lalu.
 Dengan jangkaan kenaikan yang akan diteruskan, zon rintangan pada 1680.00 masih kekal menjadi sasaran tumpuan untuk diuji.
Melepasi halangan tersebut seterusnya boleh melonjakkan harga sehingga ke sekitar 1700.00 sekiranya US dolar kekal dengan prestasi yang mengecewakan.
Namun jika corak kenaikan harga gagal dikekalkan, pelabur bakal bersiap sedia untuk kejatuhan semula emas dalam pasaran.
Penurunan dilihat akan menguji zon RBS (resistance become support) pada 1640.00 sebelum penurunan lanjut yang diteruskan akan cuba mengatasi paras terendah dicecah Rabu lalu.
Melepasi halangan-halangan berikut kemudiannya akan mencatatkan paras terendah 2 tahun terbaru lagi buat emas dengan sasaran untuk menuju ke sekitar 1600.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Kembali Stabil Setelah Terjun Ke Paras Terburuk Semenjak Mac 2015 Pagi Tadi!

Euro kembali pulih setelah menjunam pagi tadi selepas rakyat Itali dikatakan menolak perubahan perlembagaan oleh kerajaan, sekali gus menyebabkan Perdana Menteri Itali iaitu Matteo Renzi berundur.
EUR/USD bangkit setelah jatuh ke nilai paling rendah semenjak Mac 2015.
EUR/USD, 30 minit
Pair EUR/JPY dan EUR/GBP juga didagang stabil setelah jatuh pada sesi sebelum ini.
Matawang Euro mula berada di bawah tekanan setelah berlaku ketidaktentuan politik setelah Renzi berkata bahawa beliau mahu meletakkan jawatan sekiranya rakyat menolak reformasi perlembagaan.
Dalam sesi ini, US Dollar meningkat lebih tinggi berbanding matawang utama yang lain berikutan jangkaan kenaikan kadar oleh Fed terus menyokong permintaan bagi matawang gergasi tersebut.
 US Dollar Index yang mengukur kekuatan 6 matawang utama kali terakhir dinilai meningkat pada 0.19%.
Matawang gergasi ini terus menguat selepas data pekerjaan dikeluarkan positif minggu lepas.
Sementara itu, pair USD/JPY meningkat dalam sesi ini, manakala matawang Sterling tidak banyak berubah berbanding US Dollar.
GBP/USD, 30 minit
NZD/USD juga menurun sebanyak 0.57% selepas Perdana Menteri negara itu berhasrat untuk tidak menyambung tugasnya sejurus selepas penggalnya tamat nanti.
NZD/USD, 30 minit
Seorang Lagi Eksekutif Kanan Deutcshe Bank Letak Jawatan!


Pound Sterling Dagangan Mencabar Minggu Ini

Matawang Pound Sterling jatuh lagi mencatatkan paras terendah yang baru untuk tempoh tingga minggu dagangan berbanding dolar USD berikutan keraguan para pelabur terhadap keupayaan Perdana Menteri Britain, Theresa May untuk meyakinkan Kesatuan Eropah(EU) menerima perubahan dalam perjanjian pengunduran Brexit UK.
Masa semakin suntuk untuk PM May mendapatkan kelulusan perjanjian Brexit, seterusnya mendapatkan pula sokongan penggubal undang-undang British sebelum Britain secara rasmi dijadualkan untuk meninggalkan EU pada 29 Mac nanti.
 Situasi ini semakin meningkatkan lagi kegelisahan para pelabur terhadap kebarangkalian situasi ‘no-deal Brexit’ atau ‘disorderly Brexit’ walaupun majoriti penggubal undang-undang British mahu mengelakkan situasi tersebut berlaku, sebaliknya meningkatkan kembali nilai dagangan Sterling dalam pasaran.
Pelabur mahukan kepastian kerana ketidaktentuan politik yang berlarutan akan terus menjejaskan sentimen pengguna dan juga perniagaan. Dapat diperhatikan juga ekonomi semasa di Britain turut menunjukkan kemerosotan berdasarkan pada data-data ekonomi yang dikeluarkan. Ketidaktentuan Brexit ini telah menyebabkan ekonomi Britain pada tahun lalu bergerak pada kadar paling perlahan sejak 2012 dan juga dengan momentum yang semakin merisaukan untuk tiga bulan terakhir ini.
Laluan berliku untuk Sterling minggu ini belum berakhir apabila bakal berdepan pula dengan laporan data inflasi pada Rabu dan juga data jualan runcit di Britain pada Jumaat. Jika kedua-dua data tersebut mencatatkan bacaan yang positif, Sterling akan mendapat sedikit kekuatan untuk bertahan dengan isu Brexit yang membayangi pasaran buat masa terdekat ini.


Analisis Teknikal EUR/USD – Timeframe H1 – 31/10/2018

Data KDNK (GDP) zon Eropah yang dikeluarkan semalam mencatatkan bacaan 0.2% lebih rendah daripada jangkaan 0.4% seperti data sebelumnya. Hal ini memberi kesan terhadap matawang Euro yang gagal mengukuh semula berbanding matawang USD di mana jika dilihat pergerakan harga pada chart pasangan matawang EUR/USD, harga gagal melepasi paras lebih tinggi dari Magic Pivot semalam setelah mengujinya beberapa kali dan turun ke paras support MagicS1 pada indicator Moshed Magic Line. Harga bergerak perlahan pada lewat sesi pasaran New York sebelum menutup harga berhampiran paras support sebelum ini sekitar 1.13400.
Bersambung pada sesi pasaran Asia hari ini, harga kelihatan masih bergerak perlahan pada paras 1.13400 sejak permulaan sesi dan berada lebih rendah dari paras Magic Pivot 1.1356 hari ini. Jika harga gagal membuat kenaikan semula, jangkaan harga akan meneruskan siri penurunan sebelum ini dan akan ke paras support 1.1325 (MagicS1). Seterusnya, harga akan meneruskan penurunan mencari paras lower low yang baru berkemungkinan ke paras support 1.1309 (MagicS2) yang merupakan paras terendah dicapai harga pada Ogos lalu. Jika harga berjaya breakout paras support tersebut, pasaran bakal menyaksikan paras terendah yang baru dicapai harga dan dijangka paras 1.1278 (MagicS3) akan menjadi tumpuan.
Namun, jika harga dilihat gagal membuat paras lower low yang baru dan cuba untuk membuat kenaikan semula, paras awal yang dijangka akan dituju harga adalah pada resistance 1.1373 (MagicR1) setelah harga berjaya melepasi paras Magic Pivot hari ini. Kemudiannya, harga berkemungkinan akan menguji paras ketinggian harga pada Isnin lalu menuju ke paras resistance 1.1404 (MagicR2) terlebih dahulu. Seterusnya, paras resistance yang lebih tinggi iaitu pada 1.1420 (MagicR3) pula dilihat akan menjadi destinasi harga seterusnya yang menghampiri zon SBR (support become resistance).
 Sentiasa kawal posisi dagangan anda sebaik mungkin pada chart EUR/USD ini dengan mengambil kira faktor-faktor yang mempengaruhi pergerakan harga. Untuk teknikal analisis pula, rujuk indicator Moshed Magic Line yang memberikan paras tumpuan harga yang terbaik untuk posisi dagangan anda.

Paras support: 1.1325, 1.1309, 1.1278.
Paras resistance: 1.1373, 1.1404, 1.1420.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


PREVIEW Penetapan Kadar Bank Pusat Eropah ECB Pada Khamis

Bank pusat Eropah (European Central Bank) akan mengumumkan polisi terkini mereka pada Khamis pukul 7.45 pm waktu Malaysia, di mana Presiden Draghi akan mengadakan sidang media pukul 8.30 malam.
Seperti juga perkembangan politik di UK dengan pilihanraya umum pada Khamis, penetapan kadar ECB tidak kurang pentingnya dengan jangkaan pasaran ketika ini bahawa bank pusat akan mengurangkan kecenderungan kepada pelonggaran dalam kenyataan mereka.
Mesyuarat kali ini akan menjadi mesyuarat yang penting di mana Draghi selaku Presiden perlu menetapkan nada bank pusat bagi separuh kedua tahun 2017. Berbanding separuh pertama tahun ini, bank pusat banyak memberikan panduan yang ‘dovish’ kepada pasaran terutamanya Presiden Draghi. Selain itu, pasaran juga akan mendapat maklumat lebih lanjut tentang apakah yang difikirkan oleh bank pusat sehingga tahun 2018.
Dalam mesyuarat kali ini, peluang bagi bank pusat mengubah polisi adalah begitu kecil, tetapi ada peluang bank pusat akan mengubah kenyataan mereka dalam panduan kehadapan (forward guidance).
 Bank pusat juga akan mendapat hasil kajian oleh staf bank pusat, oleh itu pegawai-pegawai ECB akan menggunakan kajian atau projection ini sebagai asas dalam membuat formulasi panduan polisi.
Pegawai -pegawai ECB juga dijangka akan begitu berhati-hati dalam membuat perubahan kepada panduan di dalam kenyataan awal kerana kebimbangan mereka kepada reaksi berlebihan oleh pasaran. Hal ini sudah tentu melonjakkan Euro jika kenyataan tidak dibuat dengan teliti apabila ia melibatkan perubahan kenyataan daripada dovish kepada hawkish.
Laporan yang terkini yang didapati daripada sumber yang mengetahui perkara ini mengatakan, “akan terdapat perubahan dalam kenyataan dengan mengurangkan kecenderungan pelonggaran dalam panduan ke hadapan (forward guidance).”
Komen terhadap ‘tapering‘ juga akan menjadi perhatian utama pasaran.


EUR/USD Kekal Sambung Penurunan Ke Paras Terendah 4 Bulan

Bersambung pada dagangan Khamis, US dolar dilihat masih bergerak kukuh selepas sentimen berisiko pasaran telah mengembalikan semula prestasi raja mata wang itu yang pudar di awal minggu.
US dolar berjaya mencatatkan pengukuhan ke paras tertinggi 4 bulan berbanding Euro sementara perkembangan kurang menyenangkan di Eropah semakin menambah tekanan buat mata wang Euro.
Dengan laporan penularan jangkitan yang semakin meningkat, sekatan pergerakan dilanjutkan di Eropah dan agihan vaksin juga perlahan sehingga membuatkan Kesatuan Eropah (EU) mengancam untuk menyekat eksport vaksin ke UK ekoran penghantaran yang lambat.
Pelabur semestinya melihat situasi ini akan merencatkan proses pemulihan ekonomi di Eropah.
Data ekonomi Eropah yang diterbitkan pada positif semalam juga gagal mengekang kejatuhan lebih rendah nilai Euro yang ditekan oleh pengukuhan US dolar.
Pergerakan harga pada carta pasangan mata wang EUR/USD melihatkan corak penurunan yang lebih jelas pada minggu ini selepas harga turun lebih rendah di bawah paras sokongan 1.19000.
Pada dagangan Rabu semalam, harga masih menunjukkan penurunan walaupun pada kadar yang lebih perlahan berbanding penurunan hari sebelumnya.
 Menyambung dagangan di sesi Asia pada Khamis, harga turun ke paras sekitar zon support 1.18000 yang telah dijangkakan penganalisis sebelum ini.
Pelabur akan menilai reaksi harga pada zon tersebut sama ada harga mampu membuat kenaikan semula atau jatuh lebih rendah.
Jika penurunan lebih rendah diteruskan, harga berkemungkinan akan menuju ke paras 1.17000 untuk mencatatkan paras terendah terbaru 4 bulan.
Sekiranya harga berjaya melonjak semula, zon SBR (support become resistance) pada 1.19000 akan kembali menjadi tumpuan semula sebelum isyarat trend bullish akan mendorong kenaikan lebih tinggi sehingga ke zon rintangan 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Teka-Teki Data GDP Ekonomi Kedua Terbesar Dunia Bakal Terjawab Pagi Ini!

Aussie melonjak lebih tinggi pada Rabu menjelang pengeluaran data dari China. China dijangka akan mengeluarkan data suku ketiga KDNK bagi melihat gambaran yang lebih jelas mengenai ekonomi semasa.
AUD/USD meningkat 0.03%, manakala USD/JPY meningkat sebanyak 0.02%.
AUD/USD, 30 minit
Matawang Pound pula dicatat menurun berbanding USD.
GBP/USD, 30 minit
 China menjangkakan peningkatan dalam KDNK suku ketiga. Selain itu, negara itu turut meramalkan kenaikan bagi pelaburan asset tetap, pengeluaran industry, dan data jualan runcit.
US Dollar Index yang mengukur kekuatan Greenback kali terakhir dinilai pada 97.88.
Semalam, US Dollar hanya mencatat sedikit perubahan berikutan lonjakan kos sara dihidup yang dicatat pada bulan September.
Dalam satu laporan lain, Jabatan Perdagangan AS melaporkan pada Isnin bahawa data CPI dan teras CPI melonjak sejajar dengan ramalan awal. Hal ini sekali gus menguatkan prospek kenaikan kadar faedah ke tahap yang lebih tinggi.
Kenapa Jack Ma Cemburu Dengan Individu Yang Mempunyai Pendapatan Sederhana?


Emas Tinggi Pada Awal Minggu, Boleh Bertahan Ke Ni?

Logam kuning emas menyentuh paras tertinggi hampir dua minggu pada awal sesi Asia di tengah penyusutan US dolar dan hasil bon AS menjelang penerbitan laporan NFP pada minggu ini.
Ketika penulisan, emas didagangkan berlegar pada $1,760 per auns, sedikit susut dari paras harga $1,765 yang dicatatkan pada pembukaan dagangan sesi Asia. Sementara niaga hadapan emas pula didagangkan pada $1,759 per auns.
Dolar greenback menyusut pada akhir dagangan minggu lalu susulan pengambilan untung oleh pelabur setelah memacu kenaikan matawang gergasi itu ke paras ketinggian satu tahun.
 Penerbitan laporan pekerjaan NFP Amerika Syarikat pada Jumaat akan menjadi tumpuan utama pasaran minggu ini, di mana ia dijangka akan menunjukkan kenaikan pada bulan September.
Sekiranya bacaan yang dicatatkan positif, ia akan meningkatkan lagi harapan buat pelabur untuk Federal Reserve (Fed) meneruskan rancangan pengurangan pembelian aset pada November.
Presiden Fed Cleveland, Loretta Mester memberitahu pada Jumaat bahawa syarat untuk bank pusat menaikkan kadar faedah akan dicapai pada akhir 2022 dan beliau juga menjangkakan inflasi akan menemui sasaran pada tahun depan.


Alamak! Kadar Pengangguran UK Kembali Meningkat, Apa BOE Nak Buat?

Kadar pengangguran UK meningkat buat pertama kali dalam tempoh setahun pada bulan April, tetapi terdapat tanda-tanda bahawa lebih ramai orang kembali bekerja setelah ekonomi dibuka semula dari sekatan Covid-19.
Terbaharu, data rasmi menunjukkan kadar pengangguran meningkat kepada 3.8% dalam tiga bulan hingga April setelah mencatat bacaan 3.7% pada bulan sebelumnya yang juga paras terendah sejak 1974.
Angka yang dicatatkan ini juga meleset daripada jangkaan pasaran untuk turun kepada 3.6%.
 Sementara itu, jumlah tuntutan faedah pengangguran pula dilaporkan menurun sebanyak 19,700 pada bulan Mei berbanding jangkaan pengurangan sebanyak 42,500.
Purata pendapatan mingguan UK, tidak termasuk bonus, mencapai 6.8% pada bulan tiga bulan hingga April, tersasar dari jangkaan 7.2% dan turun daripada bacaan sebelumnya pada 7.0%.
Kemerosotan dalam pendapatan UK menunjukkan kuasa pembelian pengguna semakin berkurang di tengah-tengah tekanan inflasi yang menyengat isi rumah di UK.
Mesyuarat polisi Bank Pusat England (BOE) pada hari Khamis akan menjadi tumpuan utama pasaran bagi menentukan hala tuju bank pusat itu yang selanjutnya.


Draghi Kejutkan Pasaran Semalam, Ketegangan Perang Dagang AS-China Sedikit Reda

Dolar Amerika Syarikat diniagakan di sekitar paras ketinggian dua minggu pada awal dagangan hari ini menjelang keputusan polisi monetari dalam mesyuarat Federal Reserve pada awal pagi esok, disokong oleh kenyataan dovish oleh bank pusat Eropah yang mengejutkan dan juga data-data ekonomi zon Eropah yang lemah.
Indeks dolar berbanding matawang utama yang lain stabil di paras 97.615 selepas meningkat ke paras 97.766 pada Selasa, paras tertinggi sejak 3 Jun yang lalu.
Jangkaan pasaran bahawa Fed bakal mengekalkan kadar faedah untuk mesyuarat polisi kali ini dan terbuka untuk tindakan penurunan kadar faedah pada mesyuarat seterusnya di bulan Julai nanti.
Pasaran sudah mula menyerap harga untuk jangkaan penurunan kadar faedah pada Julai melainkan kejutan dovish pada mesyuarat FOMC. Komen Pengerusi Fed, Jerome Powell akan menjadi perhatian pasaran untuk gambaran berkenaan ekonomi dan harga.
Prospek penurunan kadar oleh bank pusat AS turut mendorong penanda aras bagi hasil perbendaharaan ke paras terendah dua tahun sementara melonjakkan harga-harga saham.
Dolar Euro menjunam pada dagangan sesi Eropah semalam terkesan oleh ucapan dovish oleh Gabenor European Central Bank (ECB), Mario Draghi dengan mengatakan bahawa bank pusat perlu melonggarkan lagi polisi jika sasaran inflasi masih gagal dicapai.
 Bloomberg melaporkan jika tiada perubahan positif pada unjuran ekonomi, ECB melihat tindakan penurunan kadar adalah langkah utama untuk rangsangan baru dalam usaha untuk meningkatkan kadar inflasi.
Untuk data ekonomi, berdasarkan tinjauan oleh Institusi ZEW, keyakinan para pelabur di Jerman telah merosot pada Jun seterusnya menambahkan lagi tekanan buat dagangan semasa Euro.
Pound Sterling masih berlegar di sekitar paras terendah lima bulan selepas Boris Johnson disahkan sebagai calon utama bagi menggantikan jawatan Perdana Menteri Britain yang baru selepas pengunduran Theresa May sebagai pemimpin sebelum ini.
Matawang British tersebut telah mencatatkan penurunan ke paras terendah sejak Januari berbanding Euro dan USD ekoran kebimbangan pelabur terhadap keupayaan Johnson bertanggungjawab berdepan kemungkinan situasi Brexit tanpa sebarang perjanjian.
Matawang komoditi dolar Australia kekal diniagakan lemah dalam pasaran dengan jangkaan bahawa Reserve Bank of Australia (RBA) akan menurunkan kadar faedah sekali lagi.
Ketegangan perang dagang antara Amerika Syarikat dan China yang berlarutan dilegakan sedikit pada Selasa selepas kedua-dua pihak akan kembali mengadakan rundingan pada minggu hadapan melibatkan Presiden Donald Trump dan rakan sejawatannya dari China, Presiden Xi Jinping.


GDP Naik 2.1%, Komen Trump Menekan US Dolar Sebentar Tadi

Pertumbuhan ekonomi AS pada suku keempat dikaji semula kepada peningkatan 2.1% berbanding sebelum ini 1.9% yang mana lebih tinggi dari jangkaan pasaran 2.0%.
Personal Consumption Expenditure (PCE) atau perbelanjaan penggunaan peribadi dikaji semula kepada peningkatan 3.5% berbanding sebelum ini 3.1%.
Dalam data terakhir ini, pelaburan inventori juga dikaji semula yang mana mengimbangi kejatuhan pelaburan tetap. Eksport juga dikaji semula kepada penurunan.
Sedikit peningkatan kepada indeks harga GDP kepada 2.0% dari sebelum ini yang merekodkan kenaikan 1.9%.
 The Fed ketika ini yakin bahawa ekonomi bergerak dengan baik pada lewat 2016 sehingga awal 2017. Dalam konteks ini, data tidak akan memberikan impak yang signifikan kepada jangkaan ekonomi The Fed.
Kejatuhan eksport yang merekodkan penyusutan 4.5% dan sumbangan negatifnya kepada pertumbuhan akan meningkatkan kebimbangan kepada pentadbiran Trump. Dalam konteks ini, pendirian ‘protectionism’ Trump berkemungkinan akan semakin meningkat.
US dolar menguat selepas data ini dikeluarkan dengan Usd/Jpy berada di sekitar 111.35 dari 111.15.
Walaubagaimanapun, US dolar melemah secara mendadak pukul 9.15 malam tadi yang disebabkan komen dari Trump.
Trump mengatakan bahawa akan mengkaji cara untuk menghukum mereka yang memanipulasi matawang, menurut CNBC.


Amalkan 10 Tips Ini Dan Anda Akan Jumpa Jalan Untuk Berjaya!

Setelah artikel berbentuk tips dan nasihat ditulis dengan bersiri sebelum ini, kami simpulkan kembali apa yang perlu diberi tekanan penting oleh pembaca.
Semua ini memainkan peranan penting dari setiap sudut terutama buat mereka yang baru sahaja memulakan karier dalam bidang ini.
 Antaranya adalah :

Elakkan daripada terlalu fokus kepada wang, fokuslah kepada sistem trading yang berkesan dahulu daripada pembelajaran dan pengalaman.
Waktu trade, gaya trade, jenis pasaran dan cara menguruskan masa adalah sangat penting dalam mengimbangkan antara kerja, keluarga dan trading.
Susun rutin harian yang baik agar tidak mengabaikan kerja, keluarga, kawan, hobi dan trading.
Setiap kali gaya atau sistem trading diubah, para trader akan kembali ke tahap 0 semula.
Gunakan trading plan dengan penuh berdisiplin. Trading Plan akan membantu menjimatkan masa dan membantu membiasakan diri dengan sistem atau gaya trading yang berkesan.
Setiap trade yang dilakukan mestilah dicatat dalam trading journal untuk meneliti kelemahan dan kekuatan bagi menambahbaik perfomance diri sendiri.
Sentiasa berdikit-dikit dalam berbelanja untuk menyimpan dijadikan modal untuk trade.
Tanya diri sendiri soalan ini : Serius ke main-main dalam industri trading ini?
Bina dan kembangkan akaun dengan perlahan-lahan untuk membina gaya dan sistem trading yang konsisten meraih keuntungan.
Tanya lagi diri sendiri : Sanggupkah berkorban untuk berjaya?


Ini Risiko Untuk Dagangan EUR/USD Pelabur Perlu Tahu

Pergerakan US dolar pada dagangan awal minggu dilihat agak bercampur selepas momentum pengukuhan yang dipamerkan di penghujung minggu lalu gagal untuk dikekalkan.
Pelabur berwaspada menjelang keputusan mesyuarat FOMC dengan perhimpunan 2 hari oleh Federal Reserve (Fed). Petunjuk polisi terbaru akan diteliti oleh pelabur melalui kenyataan yang disampaikan oleh bank pusat.
Hasil perbendaharaan Amerika Syarikat (AS) yang susut semula ke sekitar paras 1.60% turut memberikan tekanan buat US dolar dan memacu pergerakan raja mata wang itu di awal minggu.
Namun US dolar masih berjaya untuk didagangkan lebih baik berbanding beberapa mata wang utama yang lain dalam pasaran.
Seperti pergerakan pada carta pasangan mata wang EUR/USD, harga memaparkan corak penurunan selepas harga yang berlegar di sekitar paras 1.19600 di sesi Asia semalam telah jatuh lebih rendah ke paras 1.19100 dan bergerak di bawah paras halangan Moving Average 50 (MA50) pada timeframe 1 jam untuk isyarat trend bearish.
Harga bergerak mendatar sehingga penghujung sesi New York dan bersambung pada sesi Asia pagi Selasa.
 Walaupun beberapa faktor dilihat menekan dagangan US dolar, namun harga pada carta EUR/USD masih menunjukkan trend penurunan.
Harga bakal meneruskan penurunan lebih rendah sekiranya berjaya melepasi zon RBS (resistance become support) 1.19000 sebelum mencecah sehingga ke paras sekitar 1.18000.
Sekiranya harga berjaya melonjak berikutan penyusutan lebih ketara US dolar, kenaikan harga dilihat akan menguji paras rintangan 1.20000 pada zon SBR (support become resistance).
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 27/11/2018

Matawang safe-haven USD dan Yen terus menunjukkan pengukuhan nilainya pada sesi dagangan Isnin semalam sebagai permulaan yang positif untuk dagangan minggu ini. Namun begitu, matawang USD dilihat lebih mendominasi berbanding Yen dengan sokongan daripada data domestik seperti jualan runcit yang memberangsangkan dengan peningkatan terhadap jualan Black Friday. Oleh itu, jika diteliti pergerakan harga pada chart pasangan matawang USD/JPY, harga telah membuat kenaikan hampir 80 pips dari paras Magic Pivot semalam sehingga melepasi ketiga-tiga resistance pada indicator Moshed Magic Line dan mencapai paras ketinggian yang baru sekitar 113.640 pada penghujung sesi pasaran New York.
Pada sesi pasaran Asia pagi ini, harga dilihat menunjukkan sedikit penurunan dan menuju ke paras Magic Pivot 113.354 hari ini. Namun jika harga kembali meneruskan momentum kenaikan harga semalam, jangkaan harga akan menuju ke paras resistance 113.841 (MagicR1) selepas berjaya melepasi paras SBR (support become resistance) di paras 113.700. Seterusnya, harga dilihat akan menguji pula zon ketinggian harga pada chart USD/JPY sekitar paras 114.130 (MagicR2) sebelum lonjakan yang berjaya dilakukan oleh harga bakal melihatkan paras ketinggian baru dicatatkan berkemungkinan di sekitar 114.617 (MagicR3).
Namun, jika Yen berjaya mengukuh berbanding USD, harga berkemungkinan akan membuat penurunan semula melepasi paras Magic Pivot dan menuju ke zon RBS (resistance become support) di paras 113.065 (MagicS1). Kemudiannya, harga yang berjaya breakout paras tersebut dilihat akan menuju pula ke paras support 112.578 (MagicS3) sebelum penurunan yang masih diteruskan akan menyaksikan harga menguji zon major support USD/JPY di paras resistance 112.289 (MagicS3).
 Terus ikuti perkembangan perang dagang dan isu global yang mempengaruhi sentimen dalam pasaran semasa khususnya. Sentiasa mengawal risiko dalam setiap posisi dagangan anda dan untuk analisis teknikal, jadikan indicator Moshed Magic Line sebagai rujukan tambahan untuk memantapkan lagi teknik dagangan anda.

Paras support: 113.065, 112.578, 112.289.
Paras resistance: 113.841, 114.130, 114.617.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Teruskan Lagi Kenaikan Minggu Ini, Ada Peluang Nak ‘Buy’ Ke?

Pasaran dilihat masih meletakkan harapan pada rundingan dagang antara Amerika Syarikat dan China walaupun perkembangan terkini terlihat sedikit goyah.
Wakil rundingan dari kedua-dua pihak dilaporkan sedang membuat mempersiapkan teks perjanjian fasa pertama untuk ditandatangani oleh kedua presiden pada bulan hadapan menurut kenyataan oleh Setiausaha Perbendaharaan AS, Steven Mnuchin.
Dagangan dolar USD diniagakan lemah sehingga penghujung minggu ini disusuli pula data jualan runcit Amerika Syarikat untuk bacaan bulan September yang dikeluarkan semalam merosot. Para penganalisis pasaran juga turut melihat jangkaan untuk penurunan kadar faedah oleh bank pusat semakin meningkat.
Secara teknikal, dilihat pergerakan harga pada carta pasangan matawang EUR/USD, harga telah menyambung kenaikan ke paras ketinggian terbaru pada sesi New York semalam selepas berjaya menembusi paras resistance pada 1.10600.
Harga yang mencapai paras ketinggian terbaru sekitar 1.10860 dilihat bergerak mendatar dengan julat 20 pips pergerakan harga pada sesi Asia hari ini.
 Awal sesi dagangan Eropah melihatkan harga terus menguji paras ketinggian yang dicapai semalam untuk cuba menembusi ke paras lebih tinggi.
Corak pergerakan menaik harga sejak minggu lalu masih berjaya dikekalkan dengan harga memberi reaksi pada perkembangan rundingan dagang AS-China.
Kenaikan harga lebih tinggi bakal menguji zon resistance pada dagangan September di paras 1.11100 yang paras tumpuan harga sebelum ini.
Namun berwaspada dengan perkembangan rundingan dagang yang berkemungkinan akan memberikan perkhabaran yang kurang menyenangkan. Harga boleh bergerak turun semula lebih rendah menguji paras-paras tumpuan harga sebelum ini sekitar 1.10200 atau 1.10000.
Lihat gambar carta pasangan matawang EUR/USD di bawah untuk rujukan teknikal analisis anda.


Ini Penyebab Pound(GBP) Menguat Sebentar Tadi

Perancangan dan usaha Theresa May untuk memulakan langkah-langkah formal untuk Britain keluar dari Kesatuan Eropah terhenti disebabkan keputusan Mahkamah Tinggi. Tiga hakim memutuskan Perdana Menteri tidak mempunyai hak untuk memohon pelaksanaan article 50 untuk meninggalkan EU tanpa penglibatan Ahli Parlimen.
Pihak U.K (ahli parlimen) perlu mengundi di Parlimen sebelum Britain betul-betul akan keluar dari Kesatuan Eropah dua tahun lagi.
Keraguan semakin meningkat terhadap Theresa Mei, sama ada dia boleh menyelesaikan urusan dalam artikel 50 untuk Britain keluar dua tahun lagi menjelang Mac 2017 ataupun tidak.
Dalam sesi penghakiman yang agak tegang, Ketua Hakim mengatakan: “Mahkamah tidak menerima hujah yang dikemukakan oleh kerajaan. Tidak ada dalam teks Akta 1972 [untuk menyertai Kesatuan Eropah] untuk menyokong hujah kerajaan. “
 Jika berlaku kesukaran di Parlimen nanti, pihak kerajaan akan memastikan mencabar sebarang keputusan di Mahkamah Agung yang mungkin akan berakhir di Mahkamah Keadilan Eropah.
Sejurus saja tersebarnya berita ini, Pound menguat secara drastik disebabkan pasaran menganggap akan menjadi lebih sukar untuk Mei membawa Britain keluar dari Kesatuan. Hal ini kita dapat lihat pada pasangan matawang GBP/USD sebentar tadi.
GBP/USD time frame 5 minit

Pair GBP/USD naik hampir 80 pip dari paras 1.2374 (bulatan biru) kepada 1.2450. Undian ahli parlimen akan meningkatkan kebarangkalian Britain akan kekal dalam Kesatuan, kerana ahli parlimen adalah majoriti pro-kekal. Hal ini akan memberikan harapan kepada ekonomi UK untuk terus memanfaatkan keahlian di Kesatuan Eropah seterusnya menguatkan semula nilai GBP atau pound sterling.


Rusia Akan Serang Ukraine Sebelum Hari Ini Berakhir?

Kenyataan Setiausaha Negara Amerika Syarikat, Antony Blinken bahawa beliau percaya Rusia akan menyerang Ukraine sebelum malam ini berakhir (waktu AS) telah mencetuskan panik dalam pasaran pada sesi Asia.
Mata wang gergasi US dolar melonjak lebih tinggi susulan kenyataan tersebut memandangkan ia juga dianggap sebagai safe-haven dalam situasi ini.
Ukraine sebelum ini telah mengisytiharkan darurat bermula 24 Februari selama 30 hari ketika laporan risikan daripada Amerika menunjukkan Rusia mungkin akan menyerang dalam tempoh 48 jam akan datang.
 Presiden Ukraine Volodymyr Zelenskyy juga mendakwa bahawa sekitar 200,000 tentera Rusia telah berada berhampiran sempadannya. Seluruh anggota Pasukan Simpanan Tentera Ukraine berusia 18 hingga 60 tahun turut dilaporkan telah dipanggil untuk bertugas serta merta pada Rabu.
Selain itu, beberapa laman web kerajaan Ukraine berada di luar talian selepas serangan DDoS yang dipercayai dilakukan oleh Rusia.
Ekoran daripada itu, mata wang euro yang sebelum ini meraih pengukuhan susulan kenyataan hawkish penggubal dasar Bank Pusat Eropah (ECB), kembali merosot ke paras terendah lebih dua minggu berbanding greenback.
Sementara mata wang safe-haven lain, yen dan swiss franc turut memaparkan peningkatan meskipun kenaikan yang dicatatkan agak terbatas disebabkan dolar greenback lebih kukuh.


Isyarat ‘Bearish’ Berakhir? EUR/USD Lonjak Semula 200 Pips!

Tempias lonjakan nilai Pound selepas kesan campur tangan bank pusat England (BOE) semalam, mata wang Euro juga turut alami kesan positif untuk didagangkan meningkat di sesi New York.
Turut menyokong lonjakan mata wang Eropah itu apabila kenyataan bernada hawkish yang disampaikan oleh Presiden dan ahli bank pusat Eropah (ECB) yang memberi isyarat bahawa kenaikan kadar faedah akan dilaksanakan untuk beberapa mesyuarat seterusnya, dan ada yang menyokong kenaikan sebanyak 75 mata asas pada mesyuarat Oktober ini.
Sementara US dolar juga sedikit mengendurkan momentum pengukuhan menuju penghujung September ini, Euro memanfaatkan ruang untuk melonjak dan mempamerkan kesan perubahan arah pada carta harga utama.

Jika diteliti pada carta pasangan mata wang EUR/USD, harga yang berlegar di zon support 0.95500, yang merupakan zon terendah harga sejak dagangan 2002, kemudiannya telah memaparkan lonjakan sekitar 200 pips ke paras ketinggian 0.97500.
Melepasi halangan Moving Average 50 (MA50) pada rangka masa 1 jam di carta tersebut telah mencetuskan petunjuk untuk perubahan trend bullish harga.
 Terdapat corak penurunan perlahan pada dagangan yang bersambung di sesi Asia pagi ini (Khamis), namun harga berkemungkinan berpotensi untuk melanjutkan kenaikan jika berjaya kekal berada di atas paras 0.97000 di samping faktor penyusutan US dolar masih berterusan.
Sasaran untuk kenaikan lebih tinggi adalah untuk menuju ke paras 0.98000 semula dengan jangkaan bakal ada reaksi menarik harga pada zon tersebut.
Namun jika kenaikan harga yang dipaparkan semalam hanya bersifat sementara, penurunan harga boleh berlaku semula di bawah paras sokongan MA50.
Seterusnya, zon support pada 0.95500 sekali lagi bakal diuji dan jika harga kekal meneruskan penurunan lebih rendah, paras terendah terbaru 20 tahun akan dicatatkan lagi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi UK Naik 2.9% Lebih Dari Jangkaan, GBP/USD Melonjak 80 Pip

Harga pengguna (CPI, consumer price index) UK baru sahaja dikeluarkan pukul 4.30 petang tadi dan menunjukkan peningkatan lebih daripada jangkaan pada Ogos. Hal ini dilihat menambah kepada spekulasi bahawa Bank of England berkemungkinan akan lebih hawkish dalam penetapan polisi monetari pada Khamis.
Harga pengguna naik 2.9% dari tahun ke tahun (y/y) seperti yang ditunjukkan oleh Jabatan Statistik, meningkat daripada 2.6% sebelum ini. Penganalisis ekonomi menjangka data kali ini hanya naik kepada 2.8% pada Ogos.
Dari segi bulanan, harga pengguna meningkat sebanyak 0.6% berbanding jangkaan 0.5% dan bacaan yang dicatat pada Julai -0.1%.
Harga teras (Core-CPI) yang tidak mengambil kira harga makanan, tenaga, alkohol dan tembakau meningkat 2.7% pada Ogos, yang tertinggi sejak 2011. Data kali ini meningkat dari 2.4% yang dicatat pada Julai dan melebihi jangkaan 2.5%.
 Manakala indeks harga runcit pula meningkat 3.9% pada Ogos, naik daripada 3.6% sebelum itu.
Data juga menunjukkan indeks harga rumah naik 5.1% daripada 4.9% pada Julai.
Data kali ini dilihat akan memberi tekanan kepada BoE untuk menaikkan kadar faedahnya pada Khamis. Pasaran sebelum data ini dikeluarkan menjangka bank pusat akan memberikan nada yang lebih hawkish.
Pasangan matawang GBP/USD melonjak 80 pip selepas data ini dikeluarkan. Data inflasi merupakan data tumpuan bank pusat dan menjadi faktor terbesar dalam penentuan polisi monetari dan sebab itu kita sering kali melihat pergerakan yang besar setiap kali data inflasi dikeluarkan.


Setelah Mendatar Beberapa Hari, Trader Jangka EUR/JPY Tembusi 125.00

Pergerakan harga pada carta pasangan matawang EUR/JPY dilihat mendatar sejak dagangan penghujung minggu lalu.
Euro dijangka akan terus bergerak sukar dalam pasaran menjelang keputusan mesyuarat bank pusat Eropah (ECB) pada Khamis ini.
Sebelum ini, penggubal polisi ada menyatakan pandangan mengenai kadar pertukaran matawang Euro-dolar. Hal tersebut telah memberi gambaran awal berkemungkinan nilai matawang Euro akan menyusut selepas ini.
Oleh itu, jika diteliti pergerakan harga pada carta EUR/JPY, harga kekal bergerak di bawah paras halangan Moving Average 50 (MA50) yang menunjukkan trend menurun harga berikutan kelemahan nilai Euro.
Sementara dagangan Yen Jepun pula mendatar dengan sentimen pasaran yang agak bercampur. Namun, pada perkembangan terbaru, pasaran dilihat semakin menuju ke arah yang berisiko berikutan ketegangan yang semakin meningkat di antara 2 ekonomi terbesar dunia, AS dan China.
Sentimen risk-off pasaran akan kembali meningkatkan dagangan Yen sebagai matawang safe-haven dalam pasaran susulan reaksi pelabur yang beralih ke arah pelaburan yang lebih selamat dalam suasana pasaran yang berisiko.
 Harga telah beberapa hari menguji paras sokongan pada 125.400 yang juga merupakan zon RBS (resistance become support).
Jika penurunan berjaya diteruskan menembusi zon tersebut, harga dijangka akan menuju zon support pada 124.300.
Namun jika berlaku perubahan pada sentimen pergerakan harga, paras resistance pada zon sekitar 127.00 akan menjadi tumpuan harga sekali lagi setelah diuji pada minggu lalu.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Adakah Corak Yang Dipamerkan Akan Sokong Emas Capai $1,900?

Pada carta harga XAU/USD yang mengukur nilai emas berbanding USD, harga emas nampaknya masih bergerak secara perlahan pada sesi dagangan Isnin dan kekal didagangkan di bawah paras 1868.00.
Namun pergerakan harga turut dilihat telah menghasilkan ketinggian terbaharu dalam tempoh masa 22 minggu sekitar 1870.00 dan seakan sedang membentuk corak ‘ascending triangle’ bagi isyarat bullish.
Paras rintangan Moving Average 50 (MA50) pada rangka masa 1 jam juga kebarangkalian akan dijadikan sebagai petanda awal untuk memperlihatkan arah tuju pergerakan dagangan emas yang seterusnya.
Kegerunan kian melanda mengenai peningkatan kadar inflasi pada sebelum ini terus membuatkan daya tarikan pelabur kepada emas yang dianggap safe-haven di kala sentimen pasaran yang sedang berisiko.
Angkara Federal Reserve (Fed) yang terus bersabar daripada melaksanakan kenaikan kadar faedah lebih awal turut menjadi faktor yang merealisasikan harga pada carta XAU/USD untuk terus rekod lonjakan.
Lonjakan harga emas juga sama sekali tidak mengambil endah terhadap dolar greenback meskipun raja matawang itu terus gah selepas dipacu oleh kenaikan hasil perbendaharaan 10 tahun Amerika Syarikat (AS).
 Memasuki ke penghujung sesi Eropah dan menjelang pembukaan sesi New York kelak, harga tampaknya telah mencatat lonjakan yang garang untuk cuba menguji zon rintangan paling terdekat pada 1880.00.
Peningkatan melepasi zon rintangan berkenaan berkebarangkalian akan menguatkan jangkaan pelabur untuk harga emas terus terbang tinggi menuju ke zon rintangan selanjutnya sekitar 1900.00-1910.00.
Sebaliknya jika harga emas telah menerima tindakbalas daripada pengukukan dolar greenback, zon RBS (resistance become support) 1850.00 dijangka akan diuji dan bakal mengatasi trendline support tersebut.
Kemampuan untuk harga kekal menunjukkan perubahan trend mungkin akan dinilai sekiranya harga terus menjunam untuk mencecah ke zon RBS yang seterusnya pada 1830.00 untuk isyarat awal corak downtrend.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Risiko Mendominasi Pasaran, USD Terus Bermaharajalela

Sentimen berisiko yang menghiasi pasaran pada awal minggu memperkuatkan lagi pengukuhan US dolar sehingga mendorongnya ke paras tertinggi terbaharu 20 tahun selain masih lagi mendapat sokongan daripada Federal Reserve (Fed) yang hawkish.
Setelah menaikkan kadar faedah sebanyak 50 mata asas pada mesyuarat polisi minggu lalu, bank pusat itu terus komited untuk melaksanakan pengetatan selanjutnya bagi memerangi inflasi.
Jangkaan ini turut merangsang pengukuhan hasil perbendaharaan AS 10 tahun untuk meningkat pada 3.20%, paling tinggi sejak November 2018.
Namun, kebimbangan terhadap pertumbuhan ekonomi yang perlahan membantutkan kenaikan hasil bon lebih tinggi menyebabkannya sedikit susut pada sesi dagangan Asia, tetapi US dolar pula kekal mengukuh.
 Prospek ekonomi yang suram turut memberi keuntungan buat safe-haven yen, di mana ketidakpastian mengenai perang di Ukraine dan penutupan Covid-19 China dibimbangi akan merencatkan pertumbuhan global.
Antara yang paling terkesan dengan sentimen menyuramkan ini adalah mata wang berkaitan komoditi, di mana dolar Aussie terus diheret ke paras terendah sejak Julai 2020 manakala dolar New Zealand pula paling lemah sejak Mei 2020 berbanding dolar greenback.
Berbeza pula dengan reaksi yang dipaparkan mata wang Eropah, euro mempertahankan kedudukannya daripada jatuh lebih rendah di tengah-tengah harapan baharu daripada Bank Pusat Eropah (ECB) untuk menaikkan kadar pada bulan Julai ini.
Dagangan pound pula didagangkan sedikit berubah selepas penggubal dasar Bank Pusat England (BOE) memberitahu bahawa kadar faedah neutral mungkin berada dalam julat 1.25%-2.5% tetapi boleh meningkat melebihinya jika inflasi masih tinggi.


Semua Yang Anda Mesti Tahu Dalam Pasaran Forex Sepanjang Minggu Lalu (04 – 08 Dis)

US dolar meneruskan pengukuhan minggu lalu yang jelas dilihat dalam indeks US dolar. Indeks US dolar yang mengukur pengukuhan matawang greenback berbanding enam matawang lain merekod kenaikan dua minggu berturut-turut. Pemangkin utama kenaikan US dolar sepanjang minggu lalu tidak lain tidak bukan adalah reformasi cukai yang kini semakin meyakinkan pelabur bahawa rang undang-undang ini akan diluluskan sebelum Krismas.
Data NFP bercampur-campur minggu lalu di mana tambahan pekerjaan positif tetapi bacaan kadar gaji meleset daripada jangkaan. Walaupun dengan data gaji yang kurang daripada jangkaan, kenaikan 0.2% itu masih baik walaupun jangkaan pasaran adalah 0.3%. Ia juga dilihat tidak akan menghentikan Fed daripada menaikkan kadar faedahnya pada Khamis ini.
Selain itu, antara event (peristiwa) besar dalam pasaran minggu lalu adalah rundingan Brexit. Akhirnya Britain dan Kesatuan Eropah (EU) memeterai perjanjian fasa pertama yang termasuk pembayaran Brexit dan juga sempadan Ireland.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

27 Nov – 01 Dis
04 – 08 Dis

Eur/Usd- volatile 152 pip
Eur/Usd – jatuh 160 pip

Usd/Jpy– volatile 204 pip
Usd/Jpy –  naik 160 pip

Gbp/Usd– naik 346 pip
Gbp/Usd – sideway 220 pip

Usd/Chf- jatuh 147 pip
Usd/Chf – naik 196 pip

Usd/Cad– jatuh 229 pip
Usd/Cad – naik 259 pip

Aud/Usd– volatile 94 pip
Aud/Usd – jatuh 154 pip

Nzd/Usd– volatile 129 pip
Nzd/Usd – jatuh 95 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data Jualan Runcit & Akaun Semasa Australia (Selasa)

Jualan runcit meningkat 0.5% pada bulan Oktober daripada bulan sebelumnya. Pertumbuhan ini merupakan pertumbuhan paling kukuh sejak Mei lalu dan mengatasi jangkaan penganalisis yang mensasarkan peningkatan 0.3%. Selepas kajian semula, jualan bulan September mencatat peningkatan 0.1%.
Akaun semasa juga menunjukkan data yang positif apabila defisit akaun semasa jatuh sebanyak $539juta kepada $9,125 juta pada suku tahun ketiga 2017. Defisit pendapatan utama jatuh $1,044juta kepada $11,968juta. Baki perkhidmatan dan barang mencatat lebihan/surplus sebanyak $3,056 juta pada suku tahun ketiga.

Data Sektor Perkhidmatan UK (Selasa)

PMI sektor perkhidmatan jatuh kepada 53.8 daripada 55.6 yang dicatat pada Oktober. Jangkaan untuk data kali ini adalah 55.0. Kumpulan penyelidikan IHS Markit melaporkan bahawa bacaan pada November menunjukkan harga meningkat ke paras tertinggi sejak Februari 2008.

Pertumbuhan Ekonomi Australia (Rabu)

Gross domestic product (gdp) mencatat pertumbuhan 0.6% pada suku tahun ketiga. Namun bacaan ini sedikit rendah berbanding jangkaan penganalisis yang mensasarkan peningkatan sebanyak 0.7% dan lebih rendah daripada pertumbuhan suku tahun kedua yang mencatat bacaan 0.9%. Berdasarkan kiraan tahunan, gdp Australia meningkat kepada 2.8%, sedikit rendah berbanding jangkaan yang mensasarkan pertumbuhan tahunan gdp pada 3%.

Data Imbangan Dagangan Kanada (Selasa)

 Defisit dagangan (trade deficit) Kanada jatuh ke paras terendah lima bulan lalu kepada C$1.17 billion dari C$3.36 billion pada September seperti yang dilaporkan pada Selasa. Jangkaan untuk data kali ini adalah defisit sebanyak C$2.70 billion.

Data Sektor Perkhidmatan A.S. (Selasa)

Aktiviti sektor perkhidmatan U.S. jatuh lebih daripada jangkaan pada November yang mengurangkan sedikit keyakinan kepada ekonomi Amerika Syarikat. Dalam laporan yang dikeluarkan oleh ISM (Institute of Supply Management) indeks perkhidmatan U.S. jatuh kepada 57.4 berbanding 60.1 yang dicatat pada Oktober. Jangkaan pasaran untuk data kali ini adalah 59.0.

Data ADP-NFP (Rabu)

Firma swasta di Amerika Syarikat menambah 190,000 pekerja baru pada November sedikit di atas jangkaan pasaran, seperti yang dilaporkan ADP pada Rabu. Jangkaan untuk data kali ini adalah penambahan 189,000 pekerjaan baru ke dalam sektor swasta. Oktober mencatat tambahan yang lebih tinggi dengan 235,000.

Penetapan polisi Bank of Canada (Rabu)

Dengan kadar faedah lebih tinggi adalah perlu di masa akan datang, Governing Council akan terus berhati-hati, dipandu oleh data-data ekonomi akan datang dalam menilai sensitiviti ekonomi terhadap kadar faedah, evolusi kapasiti ekonomi dan dinamika pertumbuhan gaji serta inflasi.

Data Imbangan Dagangan Australia (Khamis)

Lebihan imbangan dagangan Australian mengecil kepada AUD 105 juta pada bulan Oktober daripada bulan September yang mencatat lebihan AUD 1604 juta.

Data Pertumbuhan Ekonomi Jepun (Jumaat)

Ekonomi Jepun berkembang 2 kali lebih pantas daripada jangkaan penganalisis pada suku tahun ketiga berikutan peningkatan yang tinggi dalam perbelanjaan modal dan pertumbuhan eksport. Perbelanjaan modal merupakan salah satu komponen gross domestic product (gdp) yang mencatat pertumbuhan sebanyak 1.1% berbanding suku tahun sebelumnya. Penganalisis hanya sekadar mensasarkan pertumbuhan pada 0.4%.

Data Pekerjaan A.S. NFP (Jumaat)

Laporan data pekerjaan Amerika Syarikat yang terbaru menunjukkan lebih banyak pekerjaan yang bertambah ke dalam ekonomi pada November. Kadar pengangguran tidak berubah dan kekal di paras terbaik 4.1%. Manakala data gaji meningkat kurang daripada jangkaan pasaran.
Average hourly earnings pula hanya meningkat 0.2% kurang daripada jangkaan 0.3%, tetapi melebihi bacaan sebelum ini yang tidak berubah pada Oktober.


GBP/USD Menjalar Di Zon $1.1800, Harga Nak Terpeleot Lagi?

Pergerakan pasaran dilihat sedikit suram sementara pelabur menantikan terbitan data keluaran dalam negara kasar (GDP) Amerika Syarikat (AS) dan acara tumpuan tahunan Simposium Jackson Hole di penghujung minggu.
Dijangkakan bacaan kedua bagi data pertumbuhan ekonomi AS itu sedikit baik berbanding bacaan pertama yang diterbitkan bulan lalu, namun ia masih lagi berada pada paras pengucupan dengan angka yang kekal pada paras negatif.
Pelabur juga bersiap sedia untuk ucapan Pengerusi Federal Reserve (Fed) Jerome Powell pada simposium Jackson Hole untuk panduan mengenai rancangan pengetatan bank pusat yang selanjutnya.
Mata wang Pound pula bergerak mendatar sepanjang minggu ini dengan ketiadaan data-data utama untuk memacu pergerakan harga sehingga ke penghujung minggu.

Memerhati pergerakan harga pada carta pasangan mata wang GBP/USD, harga dilihat membuat lonjakan Selasa lalu dari paras terendah 1.17200 namun gagal untuk meneruskan kenaikan harga pada Rabu semalam yang lebih mempamerkan pergerakan mendatar.
Penurunan yang dipaparkan harga disokong oleh paras sokongan 1.17600 dengan paras Moving Average 50 (MA50) pada rangka masa 1 jam diteliti pelabur untuk petunjuk arah pergerakan harga selanjutnya.
 Bersambung pada sesi Asia pagi ini, sedikit peningkatan harga dilihat melepasi semula paras halangan 1.18000 selepas bergerak di atas paras sokongan MA50 namun masih awal untuk menentukan arah lebih jelas buat harga.
Pergerakan harga berkemungkinan dipacu oleh terbitan data AS di sesi New York, sebelum petunjuk lebih jelas akan dinilai berdasarkan ucapan Jerome Powell pada esok hari.
Sekiranya harga berjaya mengekalkan peningkatan di atas paras 1.18000, paras rintangan pada 1.18800 bakal menjadi tumpuan untuk diuji semula sebelum meneruskan kenaikan ke paras rintangan seterusnya sekitar 1.19400.
Sebaliknya jika harga gagal meningkat malah menyusut semula di bawah zon 1.18000, pelabur akan menilai sebagai isyarat awal untuk harga menyambung semula pergerakan trend bearish sebelum ini selepas bergerak di bawah paras MA50.
Harga yang menyusut melepasi paras 1.17600 dan juga paras terendah dicecah Selasa lalu sekitar 1.17200, penganalisis menjangkakan harga boleh mencecah ke paras sokongan terbaru pada 1.16000 sekaligus merekodkan paras terendah terbaru 2 tahun.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Arab Saudi Janji Kurang Pengeluaran Minyak Mentah

Janji menteri tenaga Arab Saudi untuk mengurangkan eksport memberi impak yang signifikan dalam melonjakkan harga minyak mentah pada Isnin. Pergerakan yang tidak menentu akan berterusan dalam pasaran ini dengan harga bergelut untuk mengekalkan kenaikan.
Minyak WTI (West Texas Intermediate) setakat ini telah naik 1.22% dari paras terendah $45.41 kepada $46.26 setong setakat ini pada pukul 10.38 pm.
Manakala minyak Brent naik sehingga 1.02% kepada $48.53 setong dari paras terendah $47.89.
 Data terbaru jumlah pelantar di Amerika Syarikat yang dikeluarkan oleh Baker Hughes merekodkan kejatuhan minggu lalu yang juga merupakan kejatuhan kedua berturut-turut. Ini juga menunjukkan harga minyak yang rendah telah mula menyerap aktiviti carigali di negara ekonomi terbesar dunia itu.
Dalam rundingan di St. Petersburg, pengeluar OPEC dan Non-OPEC membincangkan kemajuan dalam mengimbangi pasaran dan juga pematuhan kepada perjanjian yang telah dibuat.
Al-Falih wakil Arab Saudi yang juga pengerusi OPEC telah mengatakan tidak akan ada rundingan bagi memotong bekalan yang lebih banyak dalam mesyuarat kali ini. Namun, pengeluaran oleh Nigeria dan Libya masih lagi dikekalkan dengan Arab Saudi menunjukkan Libya sudah bersedia mengurangkan pengeluaran sehingga 1.8 juta tong sehari.


US Dollar Matawang Terkuat Menjelang Pembukaan Sesi New York

US dollar meneruskan pemulihan sejak sesi Asia sehinggalah menjelang pembukaan sesi New York ketika ini. Bukan itu sahaja, US dollar juga menjadi matawang paling kuat pada Selasa berbanding beberapa matawang utama yang lain.
Indeks US dollar yang mengukur kekuatan matawang greenback berbanding beberapa matawang lain membuat kenaikan 0.28% setakat pada pukul 8.20 malam.
Major pair seperti EUR/USD setakat ini membuat penurunan 0.32% dengan GBP/USD didagang hampir tidak berubah. USD/JPY setakat ini pula naik 0.35%, USD/CAD naik 0.17% dengan USD/CHF membuat kenaikan 0.35%. Pair AUD/USD dan NZD/USD pula masing-masing jatuh 0.31% dan 0.29% setakat ini.
 Matawang paling kuat setakat ini adalah US Dollar dan matawang paling lemah adalah JPY dan Euro. Dengan menggabungkan matawang paling kuat dan lemah, pair USD/JPY menjadi matawang pasangan matawang yang paling banyak membuat kenaikan setakat ini dengan 0.35%. Manakala EUR/USD adalah pasangan matawang paling banyak jatuh dengan 0.36%.
Pengukuhan US dollar seperti biasa telah menyebabkan kejatuhan matawang komoditi NZD dan AUD berikutan kejatuhan harga komoditi yang menjadi semakin mahal kerana majoriti komoditi dunia dinilai dalam US dollar. Walaubagaimanapun, harga minyak mentah meneruskan kenaikan yang terus menyokong kedudukan matawang CAD.
Dengan kenaikan US dollar, sudah tentu antara matawang yang terkesan adalah Euro. Euro kini adalah matawang paling lemah setakat ini di samping Yen.
Matawang GBP cuba untuk membuat pemulihan pada hari ini tetapi kembali tertekan disebabkan data ekonomi yang dikeluarkan pada pukul 4.30 petang tadi. Pengeluaran sektor pembuatan UK hanya merekodkan peningkatan 0.4% pada bulan Mei yang jauh meleset daripada jangkaan kenaikan 0.9%. Dalam masa yang sama pengeluaran industri juga jatuh sebanyak 0.4% pada bulan Mei berbanding jangkaan kenaikan 0.5%. Kejatuhan pengeluaran dan aktiviti yang semakin perlahan dalam sektor pembuatan UK memberi petunjuk bahawa risiko Brexit telah memberi kesan kepada ekonomi.


PPI AS Kukuhkan USD, EUR/USD Makin Nak Jatuh Lebih Rendah?

Terbitan data indeks harga pengeluar (PPI) Amerika Syarikat (AS) pada sesi New York semalam telah mendorong pengukuhan ke atas mata wang US dolar.
Bacaan data PPI untuk bulan Januari yang meningkat mengatasi ramalan semakin menyokong jangkaan untuk Federal Reserve (Fed) mengekalkan langkah pengetatan dasar untuk tempoh lebih lama.
Kenyataan Presiden Fed Cleveland Loretta Mester yang hawkish turut menjadi tumpuan pasaran apabila beliau melihat kenaikan kadar faedah akan masih diteruskan dan Fed mungkin tidak akan buat pemotongan kadar faedah tahun ini.
Walaupun tidaklah menunjukkan pergerakan yang ketara dalam pasaran, namun masih melihatkan US dolar bergerak lebih kukuh berbanding mata wang utama yang lain.

Carta harga pasangan mata wang EUR/USD menyaksikan harga gagal untuk berada di atas paras 1.07000 yang menjadi rintangan buat harga pada dagangan Khamis semalam.
Penurunan kembali mencecah paras sokongan semasa sekitar 1.06600 di sesi New York dan bersambung pada sesi Asia pagi ini (Jumaat).
 Kekal memberi isyarat pergerakan bearish, harga terus berlegar di bawah paras halangan Moving Average 50 (MA50) pada rangka masa 1 jam pergerakan di carta EUR/USD.
Penurunan lanjut akan dijangkakan lebih rendah menuju pula paras 1.06000 untuk catatkan paras terendah terbaru 6 minggu.
Menembusi paras tersebut memungkinkan harga mencecah sehingga ke sekitar 1.05000.
Namun, perubahan arah harga di penghujung minggu ini boleh berlaku menyaksikan lonjakan semula di sesi-sesi akhir.
Sekiranya melepasi paras 1.07000 dan halangan MA50, kenaikan bakal diteruskan menuju pula rintangan pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Telah Kembali Pulih Pada Minggu Ini?

Permulaan dagangan pada minggu ini melihatkan pergerakan pasaran yang masih perlahan pada sesi Asia dengan sentimen pasaran yang berisiko sedikit reda dan nilai matawang dolar Amerika Syarikat (AS) juga menunjukkan sedikit pengukuhan.
Pemulihan pada sentimen pasaran disokong oleh kenaikan pada hasil pulangan bon 10 tahun AS daripada 1.52% kepada 1.55%.
Dolar AS pada penghujung minggu lalu menutup dagangan mingguan dengan penurunan ekoran sentimen keyakinan pengguna yang ditinjau oleh Universiti Michigan mencatatkan bacaan yang rendah berbanding bulan sebelum ini.
Penurunan tersebut kembali mengurangkan momentum pengukuhan dagangan USD selepas bacaan pada data jualan runcit AS mencatatkan bacaan data yang lebih baik mengatasi jangkaan pasaran.
 Namun, faktor yang merunsingkan para pelabur adalah risiko terhadap kemelesetan ekonomi Amerika Syarikat selepas penyongsangan hasil pulangan bon AS memberikan petunjuk awal yang kurang baik untuk ekonomi terbesar dunia itu.
Beberapa minit mesyuarat oleh bank pusat termasuk Reserve Bank of Australia (RBA) dan Federal Reserve (Fed) akan menjadi tumpuan pasaran pada minggu ini.
Perkembangan rundingan dagang antara Amerika Syarikat dan China juga akan terus dipantau. Presiden AS Donald Trump juga dijangka akan memberikan keputusan kebenaran untuk syarikat-syarikat memulakan semula urusan perniagaan bersama syarikat teknologi gergasi China, Huawei.
Dan seterusnya, tumpuan pasaran minggu ini akan turut tertumpu pada Simposium Jackson Hole, yang bakal dihadiri oleh ahli-ahli bank pusat, Menteri-menteri kewangan serta individu-individu penting dalam pasaran kewangan dari seluruh dunia untuk berhimpun mengadakan perbincangan berkenaan isu-isu dalam pasaran global.


Ulasan Sidang Media Trump & Sebab Kejatuhan US Dolar

Pada mulanya US dolar menguat secara mendadak menjelang sidang media Trump malam tadi. Pasangan matawang Usd/Jpy menguat dua jam sebelum sidang media tersebut bermula sehingga mencapai 116.86.
Trump pada mulanya menolak spekulasi media yang melibatkan beliau dengan Rusia dan menuduh agensi yang terlibat telah membocorkan berita palsu. Namu begitu, Trump mengakui pihak Rusia terlibat dalam penggodaman pilihanraya US baru-baru ini.
Dari segi konflik komitmen beliau antara pentadbiran US dan perniagaannya, Trump dilihat seorang yang beretika dengan kesanggupannya melepaskan tanggungjawab di dalam syarikatnya dengan memberikan sepenuh kepercayaan kepada anaknya untuk mengemudi syarikat beliau.
 Beliau berjanji akan menghasilkan banyak pekerjaan di dalam ekonomi US. Namun tiada komen spesifik tentang rangsangan fiskal dan perubahan kepada struktur cukai di US.
Selain itu, beliau mengatakan perlunya untuk membuat perjanjian perdagangan yang lebih baik untuk mengelakkan kerugian perdagangan dari China dan Mexico. Beliau memberi amaran bahawa syarikat-syarikat US tidak akan memindahkan operasi ke Mexico kerana akan berhadapan dengan cukai sempadan yang tinggi.
Beliau juga menegaskan akan membuat sempadan dengan Mexico secepat mungkin kerana Mexico telah banyak mendapat faedah dari US. Namun, Trump menegaskan bahawa beliau menghormati kerajaan Mexico dan semua kesilapan ini adalah disebabkan pentadbiran US sebelum ini.
US dolar kehilangan momentum disebabkan kekecewaan pasaran disebabkan tiada komen tentang polisi fiskal dan perubahan kepada struktur cukai di US. Sehingga ketika ini, US dolar masih melemah berbanding kesemua matawang utama dunia termasuk Ringgit Malaysia.


Analisis Teknikal USD/CAD – Timeframe H1 – 7/1/2019

Matawang dollar CAD mula menunjukkan pengukuhan pada nilai dagangannya setelah beberapa minggu berada di tangga tercorot jika dibandingkan dengan matawang utama yang lain ekoran kejatuhan harga minyak mentah. Namun, harga minyak mentah yang kembali stabil menyokong kenaikan semula pada Loonie. Pada dagangan Jumaat, harga pada chart pasangan matawang USD/CAD telah menyambung penurunan yang dilakukan harga sejak dagangan hari sebelumnya. Selain daripada faktor pasaran saham dan kenaikan harga minyak mentah, data ekonomi domestik Kanada turut mencatatkan bacaan yang positif. Laporan data pekerjaan Kanada menrekodkan kenaikan 9,300 pertambahan lebih tinggi daripada jangkaan 6,800 sementara kadar pengangguran kekal pada kadar 5.6% berbanding jangkaan kenaikan 5.7%. Penurunan harga yang lebih rendah dari paras support MagicS1 pada indicator Moshed Magic Line itu turut didorong oleh kelemahan pada matawang USD yang mengalami susut nilai susulan daripada komen bernada dovish Jerome Powell berkaitan dasar monetari bank pusat yang akan datang.
Pada sesi pasaran Asia hari ini pula, harga dilihat bergerak perlahan namun masih menyambung penurunan dan mendatar di sekitar paras 1.33600 sehingga awal dagangan sesi Eropah bermula. Jika harga teruskan sedikit lagi penurunan, paras support pada 1.3330 (MagicS1) akan disentuh harga. Seterusnya, harga yang meneruskan lagi penurunan ke paras lebih rendah bakal menguji paras support 1.3289 (MagicS2) yang menjadi tumpuan harga sebelum ini. Harga yang berjaya breakout paras tersebut akan terus mencatatkan paras terendah yang baru pada chart USD/CAD hingga ke paras sekitar 1.3206 (MagicS3).
Namun, jika harga kembali melonjak dan melepasi paras Magic Pivot 1.3413 hari ini, jangkaan harga akan menguji dahulu paras resistance pada 1.3454 (MagicR1) yang dilihat berada pada zon SBR (support become resistance) pada chart USD/CAD sebelum ini. Harga kemudiannya dijangka akan meneruskan kenaikan sehingga ke paras resistance 1.3537 (MagicR2) jika momentum kenaikan harga berjaya dikekalkan. Sedikit lagi kenaikan bakal menyentuh pula paras resistance 1.3578 (MagicR3) dan berpotensi menjadi paras SBR yang terbaru.
 Tumpuan pada minggu ini pula akan terarah kepada penetapan kadar faedah oleh Bank of Canada (BoC) pada Rabu ini di mana dijangka bakal ada kenaikan oleh bank pusat. Tentukan paras support dan resistance yang terbaik pada chart USD/CAD anda berpandukan pada paras harga yang telah digariskan pada indicator Moshed Magic Line.

Paras support: 1.3330, 1.3289, 1.3206.
Paras resistance: 1.3454, 1.3537, 1.3578.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Jualan Runcit AS Kembali Mengukuhkan Matawang USD

US dolar melonjak ke paras tertinggi lapan bulan berbanding safe-haven yen, dipacu oleh penerbitan data yang menggambarkan ekonomi A.S yang positif. Indeks dolar yang mengukur kekuatan dolar greenback berbanding enam matawang utama pula nmengukuh pada $97.32.
Jualan runcit A.S catat peningkatan buat bulan ketiga berturut-turut pada Disember, disokong oleh isi rumah yang membeli pelbagai barangan walaupun dengan pembelian kenderaan bermotor dikurangkan. Ini menunjukkan ekonomi mengekalkan pertumbuhan sederhana pada akhir tahun 2019.
Jumlah tuntutan rakyat Amerika yang memohon tuntutan faedah pengangguran pula menunjukkan penurunan untuk minggu kelima berturut-turut, membuktikan pasaran buruh di A.S masih kukuh.
Dolar Kanada kembali diniagakan menyusut berbanding US dolar sementara menantikan keputusan oleh Kanada mengenai perjanjian perdagangan antara A.S, Mexico dan Kanada (USMCA) yang sebelum ini telah mendapatkan kelulusan daripada Senat A.S.
 Matawang sterling mencatat peningkatan selepas mengalami kejatuhan ketara susulan ahli-ahli Bank Pusat England (BoE) menyatakan kesediaan mereka untuk pengurangan kadar faedah akhir bulan ini sementara turut ditekan oleh data inflasi yang lemah.
Pengeluaran data jualan runcit UK bagi bulan Disember pada hari ini dan diikuti dengan laporan tinjauan PMI pada minggu depan akan menjadi tumpuan utama pelabur.
Jika ekonomi UK masih gagal memperlihatkan peningkatan selepas pilihan raya, ia akan menguatkan lagi jangkaan untuk pemotongan kadar faedah dan matawang pound pula terus rendah.
Dolar euro kembali didagangkan merosot berbanding US dolar memandangkan matawang itu mula meraih pengukuhan, disokong oleh data jualan runcit yang memberangsangkan.
Minit mesyuarat Bank Pusat Eropah (ECB) yang diterbitkan malam tadi, menunjukkan kenyataan positif daripada ahli ECB ekoran terdapat petunjuk bahawa inflasi teras meningkat.


Tips Merangka Bajet Kewangan Yang Semua Wajib Pandai

Ilmu atau kemahiran pengurusan kewangan adalah perlu bagi setiap individu, namun perkara ini tidak diterapkan dalam pembelajaran atau pendidikan di peringkat awal.
Kesannya dapat dilihat ramai di luar sana yang gagal dalam menguruskan kewangan apabila telah meningkat dewasa. Salah satu perkara penting yang perlu tahu adalah merangka bajet kewangan.
Merangka bajet kewangan amat penting bagi mencapai sasaran kewangan yang anda impikan. Ini adalah beberapa tips untuk membantu anda merangka bajet kewangan yang boleh mula lakukan dari sekarang.
Mengenalpasti jumlah pendapatan bersih anda
Mulakan dengan mengira pendapatan bersih bulanan anda termasuk gaji, bonus, kerja sambilan atau mana-mana sumber kewangan lain yang anda dapati.
Menjejaki jumlah perbelanjaaan anda
Jejaki kesemua jumlah perbelanjaan bulanan anda. Hal ini akan membantu anda untuk menjejaki ke mana perbelanjaan yang telah anda lakukan dan dari situlah anda boleh memilih untuk memotong perbelanjaan yang tidak penting.
Mengkategorikan perbelanjaan anda
Kategorikan perbelanjaan anda kepada perbelanjaan yang tetap seperti bayaran sewa rumah, dan kereta serta perbelanjaan boleh ubah seperti perbelanjaan untuk barangan dapur, makanan atau hiburan.
Menetapkan sasaran kewangan anda
 Kenalpasti sasaran kewangan jangka pendek dan jangka panjang anda seperti wang untuk melunaskan hutang, simpanan down payment rumah, simpanan perkahwinan, simpanan anak-anak atau simpanan untuk persaraan.
Menyusun penggunaan kewangan anda
Susun pendapatan anda kepada perbelanjaan, simpanan dan sasaran terlebih dahulu. Utamakan perbelanjaan tetap diikuti perbelanjaan boleh ubah dan seterusnya simpanan dan sasaran kewangan anda.
Menyelaraskanan kewangan anda
Sentiasa menyemak perbelanjaan anda dan buat penyelarasan jika perlu.
Contohnya, jika anda mendapati anda telah terlebih belanja pada makanan, laraskan semula bajet anda dengan mengurangkan jumlah perbelanjaan tersebut.
Menggunakan alat pengukur kewangan
Cuba untuk menggunakan alat pengukur kewangan seperti spreadsheet atau aplikasi kewangan untuk membantu anda menjejaki perbelanjaan dan membantu anda untuk kekal pada bajet yang telah anda rancangkan.
Merangka bajet kewangan sememangnya akan memakan masa dan memerlukan usaha yang konsisten, namun ia amat berguna untuk membantu anda untuk mencapai sasaran kewangan yang anda inginkan.
Syok kan belajar pasal tips kewangan? Haa. Kalau nak tahu lebih banyak lagi, kenalah join komuniti kami! Jom join sini~


US Dolar ‘Panas Enjin’, GBP/USD Junam Hampir 100 Pips

Corak pergerakan harga pada carta pasangan mata wang GBP/USD telah mula beri isyarat awal untuk perubahan trend selepas berjaya mengekalkan kenaikan harga sepanjang minggu lalu.
Pembukaan dagangan tahun 2022 menyaksikan US dolar telah mula menunjukkan pengukuhannya memberi tekanan awal terhadap kebanyakan mata wang utama yang lain dalam pasaran termasuk Pound.
Penganalisis ingin melihat antara mata wang Pound dan US dolar, yang manakah akan lebih mendominasi selepas ini.
Ini adalah berikutan kedua-dua bank pusat Bank of England (BOE) dan Federal Reserve (Fed) masing-masing memberikan isyarat hawkish ke arah pengetatan dasar pada mesyuarat terbaru.
Namun pada pembukaan awal 2022 ini menyaksikan US dolar terlebih dahulu memberi amaran awal untuk memulakan pengukuhannya. Data PMI pembuatan Amerika Syarikat (AS) tinjauan ISM akan jadi tumpuan pada sesi New York malam ini pula.

Harga pada carta GBP/USD telah menyaksikan kenaikan yang gagal diteruskan pada awal minggu telah menjunam sehingga ke paras 1.34300 selepas paras sokongan pada 1.35000 gagal untuk membendung kejatuhan harga.
 Pergerakan harga di bawah paras halangan Moving Average 50 (MA50) pada rangka masa 1 jam juga telah memberi isyarat untuk permulaan trend bearish.
Penurunan lebih rendah harga dijangkakan untuk menuju paras 1.34000 sebelum penurunan yang diteruskan bakal menguji zon RBS (resistance become support) 1.33600.
Jika harga kembali memberi petunjuk untuk menyambung trend bullish sebelum ini, paras 1.35000 akan menjadi rintangan awal yang perlu ditembusi harga.
Seterusnya harga akan menguji paras ketinggian yang dicapai pada Jumaat lalu sebelum menguji paras ketinggian terbaru pada zon 1.35700.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangan Terlepas Ketahui Sentimen Pasaran Menjelang Sesi NY

Kebanyakan matawang utama masih lagi mempertahankan keuntungan yang diraih sejak awal minggu, disokong oleh berita yang menyatakan varian covid Omicron adalah kurang agresif dari difikirkan pada awalnya.
Sementara pegangan terhadap safe-haven terus berkurang, menyaksikan matawang yen melemah di sekitar paras terendah satu minggu berbanding US dolar selain turut terkesan dengan bacaan data ekonomi Jepun yang kurang memberangsangkan.
Permintaan terhadap dolar greenback juga menurun, menyebabkan raja matawang itu didagangkan suram ketika pelabur mula berhati-hati menjelang pengeluaran data inflasi Amerika Syarikat pada hari Jumaat.
 Meneliti pergerakan matawang berisiko, dolar Aussie terus mengekalkan momentum pengukuhannya untuk didagangkan lebih tinggi, menghampiri paras ketinggian satu minggu berbanding USD.
Selain itu, sokongan dasar oleh China untuk meningkatkan pertumbuhan ekonomi dan membantu sektor hartanah negara juga mengekalkan sentimen positif dalam pasaran untuk memberi kekuatan buat matawang sensitif risiko itu.
Matawang pound pula berlegar di sekitar harga yang sama berikutan kewaspadaan pelabur di tengah-tengah peningkatan kes Omicron di UK. Sebanyak 101 kes baharu Omicron telah direkodkan pada Selasa, menjadikan jumlah terkini meningkat kepada 437.
Euro masih mengekalkan keuntungan dari bacaan data sentimen ekonomi Jerman tinjauan ZEW walaupun reaksi yang dipamerkan sedikit lambat, di samping turut mendapat dorongan daripada kemerosotan greenback.


Jangkaan Polisi Monetari ECB Kekal Dovish – Bakal Ada Kejutan Buat Euro?

Pasaran memberi tumpuan terhadap keputusan mesyuarat polisi monetari Julai oleh bank pusat Eropah dan dijangka penetapan kadar faedah diumumkan sekitar jam 7.45 petang waktu Malaysia hari ini.
European Central Bank (ECB) seperti yang dijangka hampir keseluruhan pemain pasaran bahawa polisi monetari akan terus dikekalkan longgar. Persoalannya adalah perbezaan penurunan kadar oleh ECB atau isyarat ke arah penetapan polisi yang seterusnya.
Pasaran juga telah menyerap jangkaan penurunan harga sehingga pergerakan matawang dolar Euro berbanding USD hampir mencecah paras terendah untuk tahun ini sekali lagi.
Ditambah pula oleh data ekonomi terkini yang dikeluarkan pada sesi Eropah semalam menyaksikan kemerosotan pada bacaan PMI perkilangan dan perkhidmatan khususnya ekonomi terbesar zon Eropah iaitu Jerman, menambahkan lagi tekanan buat dagangan Euro.
Data PMI perkilangan Jerman yang dikeluarkan semalam mencatatkan angka yang menurun dan merekodkan paras terendah dalam tempoh 7 tahun.
Tinjauan oleh 11 bank-bank pusat utama menampilkan keputusan yang lemah untuk jangkaan mesyuarat ECB pada kali ini.
 Kebanyakkan pengkaji dan pakar ekonomi mengunjurkan bahawa ECB akan mengekalkan kadar faedah. Namun, tinggi jangkaan bahawa ECB akan mengubah unjuran hadapan yang akan mengesahkan tindakan rangsangan bakal dilaksanakan selepas ini.
Presiden Mario Draghi memberi jaminan untuk tindakan rangsangan monetari namun pelabur masih ragu-ragu terhadap waktu tindakan tersebut dilaksanakan, sama ada pada Julai atau September.
Tambahan masih kurang jelas sama ada ECB akan terus menurunkan kadar faedah atau memberi laluan untuk meneruskan program pelonggaran kuantitatif (QE).
Pandangan teknikal, harga pada carta EUR/USD telah membuat penurunan mencecah paras terendah dua minggu sekitar paras 1.11260. Pergerakan harga pada Khamis perlahan sementara pasaran menunggu keputusan mesyuarat polisi ECB beberapa jam lagi.
Jika keputusan mesyuarat ECB kekal dovish dan Euro meneruskan penurunan ke paras lebih rendah, harga pada carta EUR/USD bakal mencatatkan paras terendah yang terbaru sejak Mei 2017.
Sehingga setakat ini, dilihat masih tiada perubahan untuk jangkaan dovish oleh bank pusat Eropah tersebut.


Amaran Buat China, Indonesia Kerah 4 Kapal Perang Tambahan di Perairan Natuna

Indonesia dilaporkan telah mengerahkan empat kapal perang tambahan ke Kepulauan Natuna susulan pertikaian wilayah yang semakin meningkat ekoran pencerobohan kapal China di Zon Ekonomi Eksklusifnya (EEZ).
Pertikaian itu mula tercetus pada pertengahan Disember apabila kapal peronda pantai milik China mengiringi kapal nelayan negara itu memasuki perairan Natuna berhampiran Laut China Selatan yang dipertikaikan.
Bot nelayan China dikatakan ditempatkan di kira-kira 30 lokasi, malah tiga kapal peronda pantai turut kelihatan di kawasan itu. Komander Rohadi, Agensi Keselamatan Maritim Indonesia (BAKAMLA) berkata bahawa pihaknya telah mengarahkan mereka untuk menghentikan kegiatan penangkapan ikan secara haram dan meninggalkan kawasan tersebut.
Bagaimanapun, keengganannya utuk meninggalkan kawasan tersebut telah menyebabkan Kementerian Luar Indonesia memanggil duta besar China dipanggil untuk membuat bantahan rasmi.
 Angkatan Bersenjata Indonesia (TNI) berkata dalam satu kenyataan bahawa operasi penangkapan ikan secara haram, yang disertai oleh kapal peronda pantai asing adalah merupakan pelanggaran kepada kedaulatan wilayah Indonesia.
Isu pertikaian ini secara tidak langsung telah menjejaskan hubungan rapat antara Indonesia dengan China sebagai rakan perdagangan terbesarnya dan pelabur utama.
Kapal perang tambahan yang dikerahkan akan menggandakan jumlah kapal Indonesia sedia ada yang sedang berkawal di kawasan tersebut. TNI juga telah mengerahkan beratus-ratus tentera ke kawasan itu dalam usaha untuk memperkuatkan kehadirannya berdepan dengan China.
Terdahulu, China telah menjemput Indonesia untuk mengadakan dialog bagi menyelesaikan pertikaian mengenai EEZ Indonesia di Kepulauan Natuna, bagaimanapun ia ditolak oleh negara itu.


Ini Faktor Yang Boleh Lonjakkan Semula GBP/USD

Pergerakan harga pada carta pasangan mata wang GBP/USD pamerkan penyusutan lebih rendah pada dagangan Selasa semalam ditekan oleh pengukuhan US dolar.
Bukan sahaja Pound, malah mata wang utama yang lain dalam pasaran juga turut mengalami nasib sama menerima tekanan daripada pengukuhan semula US dolar semalam.
Namun, ada laporan terbaru yang dilihat akan menyokong semula Pound susulan kenyataan yang dikeluarkan oleh penggubal polisi bank pusat England (BOE), Michael Saunders yang melihat rangsangan sudah tidak diperlukan lagi oleh UK, sebaliknya sudah sampai masa untuk kadar faedah dinaikkan semula berkemungkinan pada tahun hadapan.
Komen bernada hawkish ini berpotensi untuk meningkatkan semula nilai Pound, namun pengukuhan lebih ketara US dolar telah menekan harga susut lebih rendah pada carta GBP/USD.

Penurunan harga jatuh di bawah paras 1.38000 pada awal sesi New York semalam namun menuju dagangan ke penghujung sesi, harga mula mendatar dan berlegar pada zon RBS (resistance become support) tersebut.
 Pergerakan harga mendatar di bawah zon RBS 1.38000 bersambung ke sesi Asia pagi ini (Rabu). Penurunan lebih rendah harga dijangkakan selepas isyarat bearish harga yang bergerak di bawah paras halangan Moving Average 50 (MA50) pada rangka masa 1 jam.
Penurunan yang diteruskan dilihat menuju zon support harga pada 1.37000 yang menjadi tumpuan pada dagangan penghujung Ogos lalu.
Sekiranya harga berjaya melonjak semula di atas zon RBS 1.38000, melepasi halangan MA50 akan memberi isyarat perubahan bullish semula untuk harga menguji kembali zon rintangan 1.39000.
Zon tersebut diuji pada penghujung minggu lalu namun gagal untuk harga tembusinya selepas kenaikan 2 minggu berturut-turut dipamerkan.
Lihat gambar carta harga pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Emas Terpaksa Mengaku Kalah Dalam Sesi Dagangan Hari Ini

Harga emas merosot dalam sesi Asia selepas data dari China dikeluarkan.
China berkata bahawa pelaburan asset tetap bagi bulan Oktober meningkat. Sementara itu, data pengeluaran perindustrian serta jualan runcit di China turut melonjak.
Terdahulu, Jepun mengumumkan bahawa data KDNK bagi suku ketiga meningkat sebanyak 0.5%.
Pun begitu, dalam laporan berasingan, komen Gabenor Bank of Japan, Haruhiko Kuroda terhadap data inflasi turut mendapat perhatian pasaran.
 Emas bagi penghantaran Disember di New York jatuh 0.55% kepada $1,217.55 satu troy ounce. nasib yang sama juga menimpa silver futures apabila merosot dalam sesi ini. Pun begitu, copper futures melonjak sebanyak 2.31%.
Copper dirangsang minggu lalu selepas Trump menaikkan prospek peningkatan perbelanjaan infrastruktur di China.
Lewat minggu ini, pelabur akan mencari isyarat mengenai kenaikan kadar oleh Fed menerusi ucapan Janet Yellen.
Minggu lepas, harga emas jatuh selepas kejutan kemenangan Trump menerusi pilihanraya presiden AS. Selain itu, komoditi ini terus dalam tekanan apabila US Dollar mencatat lonjakan berganda minggu lepas.
Update Matawang Sesi Asia Untuk Trader Yang Open Position Pagi Ini!


Siapa ‘Sell’ Dekat Chart EUR/USD Semalam Confirm Terciduk!

Pergerakan pasaran di awal minggu masih lagi dilihat tak menentu ketika pelabur kini sedang menantikan terbitan data indeks harga pengguna (CPI) Amerika Syarikat (AS) untuk mengukur kadar inflasi terbaru.
Kadar inflasi bulanan dijangka catatkan peningkatan kepada 0.5%, namun bacaan tahunan yang lebih akan menjadi tumpuan adalah dijangka menurun dan jika tepati ramalan, ini adalah penurunan kali ketujuh berturut-turut.
US dolar didagangkan lemah pada Isnin semalam berbanding kebanyakan mata wang utama yang lain dalam pasaran kecuali Yen.

Jika diteliti pergerakan harga di carta pasangan mata wang EUR/USD, setelah harga membuka dagangan di sekitar paras penutupan minggu lalu, corak kenaikan mula dipaparkan dengan kenaikan harian dicatatkan sekitar 70 pips semalam.
Memberi isyarat awal untuk pergerakan bullish, harga telah berjaya melepasi paras 1.07000 dan juga melepasi halangan Moving Average 50 (MA50) pada rangka masa 1 jam di carta EUR/USD tersebut.
 Jika US dolar berterusan lemah, kenaikan harga bakal diteruskan lagi dengan sasaran adalah untuk menguji zon rintangan 1.08000 yang gagal ditembusi minggu lalu.
Melepasi zon penting itu akan menunjukkan trend bullish lebih jelas pada carta harga dan sasaran akan kembali semula pada ketinggian zon 1.10000 sebelum ini.
Sebaliknya jika harga menjunam semula sekiranya data CPI AS mengukuhkan US dolar, harga bakal terjun lebih rendah melepasi paras terendah semasa.
Penurunan bakal dilanjutkan ke paras sekitar 1.06000 atau 1.05000 dan akan catatkan paras terendah terbaru 6 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG